Chin state ai khua 55 ah Mara calaai zir tuh hang | www.zanniat.info\nZanniat Holy Bible\nScience & Thilmak\nZanniat Love Songs\nBurmese Gospel Songs\nBurmese Love Songs\nFalam Gospel Songs\nZanniat Gospel Songs\nFalam Love Songs\nDr. Aung Mang\nChin state ai khua 55 ah Mara calaai zir tuh hang\n615 Chin Thuthang\t6 years ago Web Admin 0\nDr. LB. Siama, Mara Literature and Culture Committee\nYangon ai Mara Literature and Culture Committee in phun 4 tian tlawng ah Mara calaai zirhnak laaibu uk 1000 November 2013 song ah suah tuh hang tiin phuang ii.\nPaletwa, Matupi le Thantlang township ai primary tlawng hrang laai zir tuhhnak heh Chin state Chief Minister hnen ah March 25, 2013 nia ah kuat sek zo ai copy hrekkhat khai Dr. Ba Maung, Social Minister le Pu Van Chin, State Parliament member te hnen ah kuat zo ii.\nMara Literature and Culture Committee, Yangon in thusuah heh March 28, 2013 nia ah Sate Social Minister in lungkhim zo ai Mara calaai zir tuhhnak heh Union Minister, Education Minister, Naypyidaw hnen ah April 2, 2013 nia ah kuat zo ii.\nChin state ai khua 55 ah Mara calaai heh hmang tuh ai State Social Minister hnen ah July hla song ah hleng zo ai state, district le township level ai a zirhtu tuh tlawng saya/sayamah te thawn tawkdun tuh ti ii.\nMara Literature and Culture Committee ai Dr. LB. Siama in Mara calaai zirh tuh hnak ah Union Minister lam in tlawng saya/saymah te ca hlawh le laaibu bawnhnak tuh sumsaw a kuulhnak te pawl bawm tuh tuhla umh lo maanin Chin state acozah in bawm thilhnak umh lo ti ii. Social Minister lam in tu cang thil tawpin zirh tuh dan thula ah bawm tum ti ii.\nHlanlai kum 2000 dung ai laihnia ti lunghnak tikhur\nTluang ngaiin SpaceX rocket lailung ah khop\nTluanthu ah a hmasaber hnak van lam ah…\nNASA ai Mars lailung…\nNASA: Sept 28 nia Hlapa thisan bang a cang lai LIVE in siik thil tuh\nSeptember 28, 2015 nia ah van ai hlapa…\nIsrael in California state ca ti ding pha bawn sah\nUSA ram ai California state ah tun heh…\nBuddhist zuk song ah minung ruang tawk\n1100 AD le 1200 AD karlak ai Buddha zuk…\nOzone hnawmhnak pha tete hang\nAustralian mithiam te pawl in Vitamin A in dimhnak banhla ci thar bawn suak\n2020 kum ah genetic engineering hmangin…\n2025 ah Mars lailung ah minung umh tuh hang\n[portfolio_slideshow] 2025 kum ah…\nCanada ah Heartbleed bug in buai\nTun teng Canada ram ah kum siar a…\nDinosaur te thihnak rai lai lo\nSecular le academic lam ai zirhnak ah…\nVan ah Pathian kut tawk\nNASA ai telescope in langhnak zuk…\nNASA In Kin Laivum Bang Billions Tawk\nVanhmunlawng heh kau ngai ii. NASA te'n…\nNetherlands ai tiva thisan bangin cang kio\nNetherlands ram ai Nootdorp khua ah ti…\n2020 ah minung hluak ah ceet thun in na per thil tuh hang\nInternet website te pawl na kut in daai…\nNi an vai 28 ni 7 song ah maisa peu suak...\nVan ai Ni (Sun) in vai 12 hnakin tam…\nAfrican ram ai laivut nawi Atlantic vum ah dim\nAfrica khawmual an hlivua in laanhnak…\nNi in ziatlam le vailam a rai hlan ah thleng tuh\nNASA in Ni (Sun) heh a thiirhiphnak…\nUSA ram Nevada state ai lungpuk kua ah kut ngaw roh tawk\nAmerica mihlun te tluanthu ah hmul in…\nBawncophnak minung ci in nau 30 suak zo\nMailOnline: 5 June 2013 Laivum ah…\nUS acozah in internet thar hmang hang\nUSA acozah in thupruk niu in internet…\nBrazil ram ah van an maimom tlok\nVan ah kin lailung bang lailung billion 100 dung om tiin NASA in phuang\nAmerican Astronomical Society in tun…\nVan Leng Ah Hydrogen Zaiman Um lo.... Black Holes man maw?\nVan leng ah zaiman Hydrogen um lo i…\nMinung kut ah minung bil dang po ruai thil hang\nUSA ai Maryland State ah Doctor te pawl…\nSouth Africa ah laivum ah minung ngaw roh roh umh awnghnak tawk\nSouth Africa ram ai Eastern…\nIran acozah in Google le Gmail daih lo\nSeptember 24, 2012 Last Updated:…\nMars lailung ah Curiosity Rover theuh zo, kin lailung ah zut kuat\nAugust 5, 2012 nia zanlam ah Mars…\nTun kum song ai Samsung in bawnhnak hmingthang pawl\nUK in mipui hnen ah acozah ai UFO file tlangzarh\nhttpv://youtu.be/Vrt5LdhcxWw 1965 -…\nJuly hla song ah England ai lo ah zuk tawk\n[portfolio_slideshow] July hla song…\n© 2020 Zanniat.Info. All Rights Reserved.


Biaknak le Politics - Chinland Today Media\nMay 17, 2009 12:05 pm·2 comments\nBy- Rev. Dr. Khaw Lian Uk\nBiaknak le politics timi thulu hmangin thu rel khawm theinak cantha in pe tu Pathian hmin ka thangthat. Falam Union,Delhi ih tuanvo neitu pawl hnen khalah lungawithu ka sim a si.\nTuihtum cu Tibet pawl ih thuanthu, Mahatma Gandhi ih thufim le Rev.Martin Luther King Jr pawl ih pekawknak pawl tla zohthim in biaknak le politics timi thu hi relkhawm sehla a thading tin ka ruat.\nKhuahlan ah Mongolia pawl hi Tibet phungki pawl ruangah an mipa pawl cu phungki ah an lut thluh. Cutik ah an nunau pawl cu pasal neilo in lakfa lawng an pai.\nNehhnu ah an fa le pawl cu an thinheng tuk ih communist ah an cang thluh. Tibet pawl hi an thuanthu kan zingzoi tik ah biaknak lawng an cilh tu pawl an si.\nTibet ramthu ah Rev. Richard Wumbrand in hitin a rel: “Biaknak lamlawng buaipi ih politics lam ngaihsakhna thiamlo Tibet ram cu China in a cimral thlang.” a ti\nHimi thu ka ruah tikah kan miphun lak ih sin Pathian hnatuan tu pawl khal in thu napi in kan ruah a cu thlang in ka hmu.\nPathian hnatuan tu pawl in kan mipi nekrawknak a phunphun an tuarmi pawl hi umsan men in kan nih ih buaipi ding a silo ti in le politics cu a khawvel tuk ti in umsan men in van lam thu lawng buaipi ih kan um hi a dik pei maw tin ka ruat a si.\nMartin Luther King thuanthu khal hi kan zoh ta hnik pei!\n( Pu Hre Mang ih rihli groupsmail ih ta laktawimi) Kumtin a voithumnak thawhttanni hi USA ahcun Martin Luther King Jr. Day tiah official holiday asi. Cozah zung hmuahhmuah an khar theh. USA ramah mimal hmin in official holiday hman mi pali lakah Rev. Martin Luther King Jr. a tel ve.\nMartin Luther King Jr. cu Jan 15, 1929 ah a suak. A nauhak lai ahcun miphun thleidan awknak ruangah USA ramah midum le mirang tlawng pakhatah kai khawm a theihlo, Bus pakhat sungah totlang a theih lo, rawldawr pakhat sungah totlang a theih lo. A nauhak laiah Atlanta khua ih a ummi midum tlawngah ca a rak zir.\nPhunhra a awng hnu ah 1948 ah Morehouse College , midum tlawng thotho ihsin B.A. degree a rak ngah. Cuisin Corzer Theological Seminary, Pennsylvania ah Bible tlawng a rak kai. Bible tlawng ahcun mirang pawl thawn an kai tlangih an class ah student president ah an rak hril.\n1951 ah B.D. degree a rak ngah. Cuisin scholarship a rak ngah ih Boston University ah PhD a rak zir zawm ih 1955 ah PhD a rak ngah. Cutawkah midum fala mawite, Coretta Scott a rak tawngih nupi a thit hnu ah fapa pahnih le fanu pahnih te an nei. Martin Luther King Jr. cun a pa’I pastor tuannak kawhhran Ebenezer Baptist Church ah assistant pastor in a pa a thihtiang a rak tuan.\nKum 1954 ihsin Dexter Avenue Baptist Church , Montgomery , Alabama ah pastor a tuan thawk. Pastor a tuan phah in “Advancement of Colored People” timi pawlkom member a rak lut. 1955 ihsi thawk in US ramih midum pawl nautatnak pawl do in midum pawl milai canpual hrang sualin hotu a rak tuan thawk. Mipi tampi hnenah hmun dangdangah feh in thu a rak sim. 1955 ihsin US cozah hnenah duhlonak an langternak (sandahpiahnak) ah ni 382 a rei.\nDecember 21, 1956 ah US Supreme Court in “midum le mirang thlei dan awknak (segregation) dan kha constitution thawn a kalh aw” tiah an rak phuang suak. (“US constitution cun “All men are created equal” ti asinan nunau, mi farah le midum pawl cun hril awknak ‘national election’ ah vote an rak thla thei lo, midum le mirang tlawng hmunkhatah an kai tlang thei lo, bus le rawldawr pawl khalah midum le mirang bus pakhat le dawr pakhat to tlang theih asilo. Midum pawl cu mirang pawl sal an rak si dah ih mirang pawlin an rak ten ruangah an thleidannak a rak si.\nCutin duhlonak an langter laiah Martin Luther King Jr. cu hotu a rak si ruangah mirang pawlin a innah bomb an puah, hronak a tong, palik in an kai, thawngah an tlak, cutincing cun midum pawl hotu dinhmunah a lar so vivo.\n1957 ah Southern Christian Leadership Conference ah hotu ah an rak hril. Himi pawlkom hin milai canpual, dingnak hrang sual dingah dinmi asi. Kum 1957 le 1968 karlakah Rev. Martin Luther King Jr. hin peng 6 milion (6 million miles) tluk khual a rak tlawngih voi 25,000 tluk thu a rak sim. Mipi pumkhawmnak ah diklonak le midum nekcepnak do in tawn khawmnak hmun kipah a feh ih thu a sim vivo.\nCumi can lai lakah cabu (5) panga le cahram ziangmawzat a ngan fawn. Birmingham , Alabama ah mipi pumkhawmnak ah duhlonak langternak arak hoha tikah mi 250,000 tluk Washington DC tiang an feh ih cutawk ah a thusim mi “I have a dream” (Sunmang ka nei asi) thuthlangpi hmang in thu a rak sim. President Lyndon B. Johnson in president a ngahnak ding hrangah campaign a rak tuahsak fawn. Voikul (20) lenglo kaih a tuar ih voili lenglo velh a tuar, upatnak laksawng pali a ngah, Time Magazine in kum 1963 Man of the Year ah an hril.\nMidum pawl hotu lawng si loin leitlun khawmualtin ih upat tlak mi dinhmun tiang a rak thleng. A kum 35 a kim tikah Martin Luther King Jr. cu Nobel Peace Prize dawng tu hmuahhmuah lakah kum no bik si in upatnak laksawng pek a rak si.\nNoble Peace Prize na ngah asi ti an sim ve ten, a sum ngah ding mi $ 54, 124 cu “milai canpual mi zapi in zalen zetin an hmuh thei nak ding (Civil Rights movement) hrangah ka thawh ding asi” tiah a puang cih. Pastor asi ih a lian ciamco lo. April 4, 1968, Memphis, Tennesse state ih hnawmhlawn hnatuantu pawlin milai canpual zalennak an hmuh theinak ding hrang ah a cozah hnenah duh lonak langter dingin an timtuah rero lai, a umnak Motel room baranda ah a ding lai kha an thah ih a nunnak in leitlun a suahsan ta.\nHi thu ka siar nak in thu tampi i ruat ter. Pastor le Evangelist pawl in politics hi ziang tin kan hmu! Kan hmuhdan hi a dik maw ! thaten cekaw sal uh si.!\nMahatma Gandhi in “Tumtah mumal neilo hotu pawl, midang hrang thathnemnak nei lo milian, mifim le cathiam pawl le pumpeknak taktak neilo mi hnatuan tu pawl in kan khua le ram an ti siat” a ti.\nKan mipi thawhhlawm in pe rero tu pawl harsatnak a phunphun an tuar rero mi hrang ah ziang sunmang saw kannih rawngbawl tu pawl in kan neih ve ding ti hi keimah te thusuhnak ka tuah aw a si.\nBiaknak lam hnatuan tu pastor le Evangelist pawl in kan ram a siat rero mi hi thlauthla in mah le kohhran hrang lawng ah le camping / crusade ti mi lawng ah kan dam sung ni hi kan liam ter men ding maw!\nRuah a cu thlang in kan hmu. Ukawknak a that lo ruang ih nekrawknak a phunphun a tuartu kan mipi ih hmailam hrang an tumtahmi thupi hi biaknak hnatuan tu pawl kan thupi a si ve tin ka ruat.\nTuni ih a ra suak khawmtu vantlang mipi in biaknak le politics hi bible ih in zirhdan vek in (II Sansiarnak 7; 14) a hran ten then a theih lo zia hmufiang in Pathian le kan miphun hrang ah mah le ti theinak zawn ciar in kutkai aw in tuan tlang uhsi.!\non May 18, 2009 at 5:25 pm\nTi tha riai si\nHi ti vek in kan mi phun lak ih Pathin hna ttuan tu pawl in ruah nak nei thluh seh la\nKan mi phun hrang ah phan ding a um nawn lo .


CNDF ralkap Shalom Siang Thang Lian thih thu ah CNDF Spokesperson le CNDF ralbawi Annka - Falam Online Media\nMarch 16, 2022 March 17, 2022 admin\t0 Comments\nCNDF ralkap Salai Shalom Siang Thang Lian telin Kalaymyo ih Thawngtlak mi 7 cu Thawnginn ihsin an tlansuak tum ruangah kah that an si ti`n SAC ralhraang in mizaan March 15 ah thu an suah.\nRalhraang thusuah thawn pehpar in CNDF spokesperson Cung Ngai cun zum a um lo thu a rel ih “Thawnginn ihsin an tlansuak tum timi cu thil cang thei a si lo lawlaw” a ti.\n“Ralhraang sual rapthlak zia a lang. Atufang boruak ah Thawnginn ihsin tlansuak tum ngam ding khawpin kan nauhak pawl ruahnak nei lo an si lo ih, at thlak zetmi hivek cangvainak an tuah ding zum a um lo. Thu ruat thei an si zo.”\n“An mah ralhraang sawn in buainak suak dingin an tawthok sawn si ding. Thawnginn ihsin an tlansuak tum timi cu a cang thei lo” tiah amahcun a rel.\nThawnginn/palik thawn naivaitu hminthup mipakhat khalin Thawngtlak ciocio ah thleidanawknak a na tuk. Abikin pukmah 505 thawn Thawngtlak pawl hi an nuaineek hleice tiah a rel ih, cuvek ruangah buainak a thok mi a si a ti.\nBuainak tawthoktu tiih puh mi Salai Shalom Siang Thang Lian cu CNDF ralkap a si ih, Kum 2021 June thla ah ralhraang pawl in an kai ih pukmah 505 thawn thubuai an tuah sak.\nSiarcih : March 15, Kalaymyo Thawnginn ih buai ṭan dan relfiang\nCNDF spokesperson Cung Ngai cun “amah hi Falam ih kan rinsan zetmi mino pakhat a si hlei ah ram le miphun hrang pumpeaw zettu a si. Nunrawng SAC ralhraang in lainatnak nei lo zetin kan mino in that sak mi hi kan nih CNDF in kan dem ih, thihhlohnak a tongtu par ah CNDF in a sangbik upatnak kan pe” tiah a ti.\nCNDF ralbawi David New khalin Salai Shalom Siang Thang Lian thih thu ah SAC ralhraang nasaten a dem ih “kan ralkap in that sak mi par ah thungrul dingin timlamnak kan nei”.\n“Kan nih hmuah tikap ih ralhraang itthat pawl kap that thei dinhmun, hun remcang nei cingin mipi mithmai zohin kan kap lo ih dung kan siip sal. Kan kai mi ralhraang pawl khal ṭhaten kan zohkhen ih rawl ṭhaten kan pek. Nan, nan nih cun hriamhrei ralthuam ziang hman neilo, kan unau Thawngtlak pawl nan kap that. Curuangah nan tuah mi par ah tuar dingin ralring cia uh. Phuba kan la ding” tiah a ti.\nMarch 15, Kalaymyo Thawnginn buainak ah nunnak liam CNDF ralkap pakhat le hriamtuar besia CNDF ralkap pakhat an um tiah kan thei.\n← Paralṭha Shalom Siang Thang Lian ih ruak, Falam ah phur tlung dingin tawlrel\nUkraine hrangah thuthang ṭha, Russia hrangah Zaan mang sia →


Sawiselnak - Hre Mang\nA hlawknak ruatin a naa tuar man asi\nMi in lungto thawn an dennak hmangin in lungdawl hngetzet a dawl thiam tu cu mi thlawsuak asi.\nA cancan cu sawiselnak hi baloon tuahnak company ih tthimte, balon vit pop tu vek asi tiah ka ruat ttheu; ruahnak ttha, tumtah ttha le sunmang hlawhtling thei lo dingin daltu tumpi vekin an lang theu. Asinan Norman Vincent Peale in a simmi hi ruat tlak zet asi; “Sawiselnak in in runsuak mi hnakin cawimawinak in in siatsuah mi kan tam sawn ding.”\nBuuk aw tawn mi fakselnak le cawimawi nak cu mi zo khalin hnattuan le mimal nun hlawhtlinnak hrangah kan ttul hrimhrim mi an si.\nMi zokhal nikhatkhat ah sawisel faksel an si cio ding; hruaitu ttuan tikah, lamzin thar le ttha ah mipi fehpi tikah, zumnak sim suak tikah, dinhmun neih tikah, nun thuken ausuahpi tikah, thleng tul mi ausuahpi tikah, le lamzin dik lo ah mipi feh mi ausuah pi tikah, sawiselnak fakselnak a suak ringring ding.\nA biktakin, dinhmun hmailam pan dingin hmalak tikah sawiselnak le sawisel tu an um ringring ding; hnattuan a tthat tikah, ttuan tthat lo tikah, ttuan lo tikah, sawisel tu an um ringring ding. Curuangah, sawiselnak ih ttobul, hramthawhnak theih a thupit tluk in lamzin parah an tlak tikah ziangtin hmaiton ding ti theih a thupi. An lo dennak lungto pawl kha anmah dennak ah na hmang ding maw, culole hram hngetkhoh zet lungdawl tthazet dawlnakah na hmang sawn ding?\nSawiselnak a phunphun\nTthatnak hrang fakselnak (Constructive criticism)\nTthatnak hrang fakselnak cun mizia ttha, thazang thar a suahter ih thiltha thleng awknak thar suahter dingin phurnak a suahter sawn.\nSiatsuah dingin sawiselnak (Destructive Criticism)\nSiatsuah dingin, a sezawng sawiselnak cu thinlung ttha lo thawn tuah mi asi tikah a ttobul dik lo ihsin a suak mi asi.” An lo sawisel tikah ziangruangah na dik lo timi thu an lo sim thei lo (an lo sim lo) asile an thinlung a dik lo tinak asi ih an tumtah mi cu tuahtthatnak hnakin siatsuah tum ruangah an lo sawiselnak asi.\nHenry C. Link in hitin a rak sim dah, “Ral neih na duh asile, ‘na dik lo asi’ ti ah mi va ti aw. Himi hmanrua hi ziangtik lai khalah a dik ringring asi\nTheihsual dingin sawiselnak: Misleading Criticism\nVoi tampi cu sawiselnak pawl hi theihnak tlaksamnak, thuhla theih famkim lo ruangah le thusoh hman nak ihsin a suak theu. Mi tampi cun thu an theih famkim lo mi an sim theu ih mi hrekkhat in an theih mi hnakih tam an sim tikah an simmi thei tu awl hruaisual tu ah an cang theu. Curuangah sawinak a suahtin te ziangvek ttonbul ihsin a suak ti theihfiang a ttha; an theih mi sung ihsin an sim maw, an theihmi hnakih tam an sim maw.\nSawisel/fakselnak um lo: Absence of Criticism\nSawisel le faksel awknak a um lo tikah a ttha zet le duh um zet vek a bang ding nan kaihhruai awknak um lo, kiangkap um pawlin thil cang rero mi zianghman ah siar lo nak, lole kaihhruai awknak in sawisel le fakselnak um lo ding in ukbet awknak ruangah asi theu. Gallup Poll company in an hliakhlai (research) nak vek asile a miat/hlawk bik company pawl hi zarhktin an hnattuan tu pawl sawisel/fakselnak nei theu tu pawl an si tiah an hmusuak. Sawisel le faksel awknak um lo dingin kaihbet, ukbet awknak hmun ahcun hmasawnnak ding khal lamzin kham asi theu. Thawmvang a um lonak in pitlin le hlawhtlinnak hnakin mi a it tthat ter sawn.\nDilmi fakselnak: (Requested Criticism)\n“Keimah cu ka dik famkim asi” ti tu hruaitu le ‘tleng awk ding zianghman kan nei lo” ti ah a ruat tu pawlkom cu siatnak hrangah an timtuah cia asi. (The person who holds an attitude of "I'm perfect" or an organization with employees who feel "we don't need to change", are destined to fail). Steve Phillips in a rak sim theu mi cu, “Ka tuah mi hi ‘a ttha tuk’ tiah na ruat lo asile ziangruangah ti isim aw” (If you don't rate me as outstanding, tell me why?).”\nSawiselnak tawn mi pawl hi hmantlak, ngai pawimawh tlak an si maw ti theithei dingin a ttobul pawl zohfiah a ttha.\nSawiselnak ttobul pawl: (CAUSES OF CRITICISM)\nRinlo tikah: (Lack of Trust)\nTlinnak a thupit tluk in rin awknak khal a thupi ve. Rinlo tu pawl cun an theihfiang lomi cu an sawisel ding. Na tuah dingmi hnakih tam na tiamkam dah maw, lole na tiamkam mi hnakih mal na tuah dah maw? A lo sawisel tu pawl ih rinsan mi si dingin ziang na tuah thei mi a um? Rinsannak um dingin tikcu, ti thei mi, le hlawhtlinnak thuanthu ziktluak hmuh thei mi a um a tul.\nTheihnak tlasam: (Ignorance)\nField Marshall Bernard Montgomery in hitin a rak sim dah; “Bristish ralkap pawl lakah phunli an um: a) Tuak (Smart) na’in mize; b) Tuak na’in milaw; c) Mi-aa mi-zee; le d) Mi-aa -law. “Mi-aa-law” siar lo, a dang pawl kawmkhawm hmuahhmuah cu kaih-hruai an theih ih hnattuan pi khal an theih.” A lo sawisel tu pawl kha ziang pawl ah an tel ve ti thei aw.\nDinhmun ttha le canpual ttha na co tikah na siatnak duhtu sawisel tu an suak cupco ding. “The Millionaire Mind” timi cangan tu, Thomas Stanley, Ph.D., in hitin a rak sim dah, “Mi hlawhtling pawl cu an danglam; mipi dungtlun in an feh lo. Curuangah mipi lak ihsin na hlawhtlinnak a lo ruksak duhtu pawlin an lo sawisel ding.”\nMi pakhat cu “ziang a ttih” timi parah hngat aw in “zovek milai asi” timi kan theithei. Ziang a cang, cang ding ti theihlonak lak ihsin sawisel tu mi tampi an suak ding. Mipi lak ihsin anmai duhnak a famkim lo ding ttihnak ruangah siseh an duhmi hloh an phan ruangah siseh an theih lonak ruangah sawiselnak tampi a suahter ding.\nA cancan cu sawiselnak hi khatlam le khatlam rualremnak hrang ruat ruangah a suak theu. Voikhat cu CNN ih interview tuah ringring tu Larry King kha Donald Truph in a lau ter rori. Ziangah tile Donald in “Larry, pawi na ti lole dunglam ah malte zau in ka do deuh pei, na thaw a rim ase tuk?” ati. Cuticun an pahnih ten rualrem le nuam zetin, zoi kaa rim sia khalin midang hnaihnawk lo ten an to tlangih thu an rel thei.\nA lo sawisel tu in rem awknak hrang ah sangka a ong maw?\nMilai mizia: (Human Nature)\nA tlangpi thu in a tthalam hnakin a selam hi milai mizia in a ngai pawimawh sawn ttheu. Mi tampi cun an tuah mi le an simmi zuangruangah ziang duhsan in an sim in an tuah ti an ruah setset lo theu.\nMi tamsawn duhdan a lal: (Majority Rules)\nMi tampi in mitamsawn duhdan a lal ti ruahsannak an thinlung tawdap ah a hngat awk ruangah mi tamsawn duhdan hmandan, le tidan thawn a bang aw lomi cangvaihnak le tuahnak pawl an hmuh tikah an sawisel theu.\nSawisel tu pawl cu khatlam ttang political party, lole khatlam ttang mi an si ahcun an sawiselnak cu zianghman belhcian dawl lo (facts um lo), ruahdan menmen tla si thei.\nDemocratic party pawl hrang ahcun Republican party pawl cu mi-aa (insane) an si ih Republican party pawl hrang ahcun Democratic Party member pawl cu mi-aa an si. Curuangah voi tampi cu sawisel nak pawl hi mimal nun lawngah si loin pehtlai mi, political party maw pawlkom dangah pehtlaihnak ruang sawn ah tla a cang thei.\nThleng awknak: Change\nA dik lo mi si loin an duh lo zawng an sawisel ding. Mi tampi in “tleng awknak” “change” timi an duh lo. Thil/dinhmun pakaht thleng dingah thil pali ttul hrimhrim mi aum: a) a fiangzetin sunmang ttawm awk thei mi, b) thleng awk nak hrang sunglam tlinnak, c) lenglam ihsin thleng dingin nawr nak, d) a takin kekarpi theih dingmi kekar hmaisa bik ding.\nMidang hrang ruat: Concern for Others\nSawiselnak hi a cancan cu thiltha rahsuak dingin a cang theu. A cancan cu mi pakhatkhat in amai ruahnak le hmuhdan ahcun a ttha tuk mi a tuah rero lai ah midang hrang siatnak thlentu tla a rak si thei.\nSawiselnak ziangtin hmaiton ding: HOW TO DEAL WITH CRITICISM\nTuar cuahco tu si loin ttuantu sawn si aw: Be active, not passive\nA hlawhtling mi mizia cu daitlang in to cuahco nak in si loin dodalnak lak ihsin tthanlen pi mi asi sawn. Thil umcia mi daithlang zetin tuah mi hnakin thilthar le tthasawn an suahpi tikah sawiselnak tamsawn a hring suak men thei.\nThudik sim aw: Speak the truth\nProphet lem pawl hi thudik an sim lo tikah an ttongkam a nal zet theu. Thudik in a cancan cu mi a hliam theu ih mi tampi a tlan ter theu; asinan thudik sim ding cu a tik mi le tuah hrimhrim ding mi asi. Mi pakhat cu zovek a ral an si timi in na thei thei fawn. Mihrekkhat pawl cu ka ral, idodaltu si hai sehla ka duh mi an um.\nCangan in sawiselnak dil aw: Invite written criticism\nTtongkam lawngin sawiselnak hi famkim lo mi tampi a um; ca rori in sawiselnak ngah thei dingin dil aw. Sawisel tu in kutnam rori in ca in a ngan ih a sawisel mi cu zoh thlak asi ding. Ca ngan in kut nam rori in sawisel ding an thei lo asile zianghman thu sirhsan sawisel nak ding an nei lo tinak asi ding.\nSawiselnak ih rah diktak hawl aw: Look for grains of truth\nMi pathum, midangdang in an lo sawisel asile sawiselnak ihsin ziang asi ti zir ding a um tinak asi; dik lo piin sawiselnak asi hmanah sawiseltu pawl lungsungah ttihnak a um mi cu a fiang tinak asi. A cang thei asile sawisel tu pawl sut awla, ziangtin ka thleng aw thei ding, ziangvek ruahnak ttha an nei, ziang thiltha hmuh mi an nei, ziangvek ttihmi an nei?\nThusik ihsin ruahnak peng: Sort feelings from facts\nSawiseltu pawlin voi tampi cu thudik ihsin an ruahnak hlapi, lole peng an nei theu. SI khal sehla, “Na ruahnak a dik lo asi” tiah sim ruangah an ruahnak an thleng cuang lo ding ti theihcia a tha. Ziangruangah an ruahnak a peng ih sawisenlnak an nei timi hliakhlai in theihfiang le theihter a thupi.\nZohtthim ding: Look for role models\nSawiselnak ruangah zumnak le nun thuken cawhpawlh dah loin tumtah mi ah hmuisel ding zet ret ringrign in a feh thei tu si dingin zohtthimtlak neih a tha.\nLungfim ten thleidan thiam aw: Use discernment\nSawiselnak thleidan thiam atul. Tipithuamthum parah ti na leuh ihi Ngapi le ngacik pawlin an lo keu tikah ngacip pawl keu kah pawi ti aw hlah. Sawiselnak pawl in a ttobul pawl kha theih tum aw la.\nRal vekin si loin, rualpi vekin let hawi aw: Respond as a friend, not a foe\nMilai mizia cu sawiselnak cu hrial thei tawk hrial ding le tlansan ding a tum ringring. Asinan sawiselnak pawl cu hmaiton ih a hram laihsuak le ti rem a tha bik theu. Sawiselnak cu midang thawn a pehpar mi asile sawisel tu pawl ngai pawimawh mi tuanvo neitu hnen thlen dingin bawm hai aw.\nHahdam zetin pehtlaih thiam aw: (Have a sense of humor)\nHahdam zetin hnih phah in sawiselnak pawl lak thiam tikah zir tulmi zir in sawisel tu pawl thawn pehtlaihnak tuahtthatnak ding lamzin a ong aw thei.\nSawiselnak cu faknak thawn kawp cih aw: Combine criticism with praise\nAn lo sawisel tikah an lo ngai pawimawh tinak asi. An lo ngai pawimawh lo ahcun an lo sawisel lo dingih an lo rel paih fawn lo ding. Midang in an tuah tthatmi pahra lakah an tuahsiat mi pahnih lawnglawng kha va sawisel rero hlah aw. AN tuah tthatmi pahra na lawmnak lakah an tuahsiatmi pahnih fakselnak na zep asile zozo hrang khalah ngainuam le hahdam zet asi ding.\nSawiselnak tawn tikah a sezawng lawnglawng in lak ding asi lo.\nI believe there is a fundamental need for every person to know that someone cares if we are good or bad. I remember staying up all night finishing a research paper for a college class. I handed it in Monday and got it back Wednesday with only a little pencil check next to my name. Clearly the teacher never bothered to read it; he just gave me credit for doing it. How did I feel? I felt cheated. Why knock myself out if nobody cares? Criticism given, whether negative or positive, means somebody cares. Don't be discouraged by criticism. Instead be encouraged that you've gained someone's attention with your words or actions.


IHBURLEN pictures THUANTHU TAWI - IHBURLEN\nIHBURLEN pictures THUANTHU TAWI\nMay 17, 2020 admin ZUKNUNG 0\nHi hlanah Chinmi in zuknung zoh ding kan nei phahphah. Asinan, thapetu mipi lam tlaksam tuk ruangah maw, sumlu harsatnak ruangah maw, sunzom in tuah theitu an um nawn lo. Cu tikah kan miphun kan na. A hleice in thangthar nonawn pawl in miphun dang zuknung zuun ah an uai thluh.\nCumi cu tuar na in, kan miphun in kan tulsam zetmi Chin zuknung sersuak dingah ‘IHBURLEN pictures’ timi 2016 kum ah din a si. Kan din thok ihsin tuni tiang sumpai zianghman kan nei lo, mipi thazang peknak ring liolio ih dinmi a si.\nA hmaisabik ah Delhi ih khawsa Chinmi raltlan dinhmun pholangnak zuknung ‘SANTISUAR’ timi 2016 ah kan zuk. Sim zo bangin lolak rori in kan thok ih Lemcangtu, in telpitu le cameraman khal hlawh man kan pek thei lo lawng si loin anmahte suncaw, lam caw tumaw in kan zuamtlang hai. Cutin Pathian lam hruainak in 2017 ah thangzamnak (release) kan tuah thei. Mipi in thazang in pe zet. A hleice in Pu Lian Cung Nung Yangon, Francis Lal USA le Sadaw Tefa (SGP, USA) um pawl ih sumpai bomnak in zuknung pitlin thei fang kan si.\nCun, CHIN PAWLPI, USA in USA ram sung a zuarnak tuanvo in laksak hleiah 2017 ih an tuahmi Chin Kum Thar Puaipi ah thangzamnak in tuahsak ih an khuallian Pu James Dar Ro Thang in release nak a nei. Himi ah bulpak in lungawithu kan sim duhmi cu Pu Ngin Za Pum a si. Amah in in tawlrelpi hlah sehla thuhla a feh ding zat a feh lo men thei. Europe Falam Community khalin Europe ram sung in zuar bawm ih kan tha a tho zet. Ram sung ram leng thapetu kan phu lo zetin kan ngah. Kan tha a tho ngaingai.\nPeh vivo ding….\nRinsantlak Salai Nhgepi Thian Uk Thang


Mi thi 133,000 an si tiin Kawlram in puang - Chinland Today Media\nMi thi 133,000 an si tiin Kawlram in puang\nMay 17, 2008 2:11 am·0 comments\n17| May : YANGON (AFP) –Thlisia ruangih mithi le mi hlo May 16 tiangah 133,000 tluk an si tiin Kawlram cun a puang. Thlipi ih a nuai laiih mithi apuan zat ih a let rori a si.\nHi thupuan cu Kawlram miuk ih ramdang bawmnak pek a sianthu a simnak ih a puan mi a si, an bawmnak cu a pawmsak konan ramdang mithiam sang aram sungih luh tahrat in le miharsa anmai hnen rori ih bawmnak pekding cu asian sak hrih cuang lo.\nRamsung TV ih a ngannak ah cun mithi 77,738 dead le mi hlo 55,917 tluk an si ding a ti. Hi an puanzat cu leitlun pumhuap ih anhminsin zat kiangkap vu a sive.\nThuthang cazual ih a ngan dan ah cun acozah in felfai tei’ hminsinnak tak tak a neih theilo nak cu a thlisia ih a siatsuahnak hmunpawl a darh tuk ruangah le ruah a sur ruangah a si tiin a ngan thu thuthang cun a puang.\nHliamtuar mi 19359 an um thu khal a ngantel. Acozah hnatuan mi 159 an thi ih 58 tluk cu an umnak theih a si lo ih mi pali in hliam an tuar tiin a ti, Adang cu felfai leh kimcang in a rel tel lo.\nLouis Michel, European Union’s humanitarian aid commissioner, cun kawlram sungih nihnih sung a khualtlawn a theh a sinan Irrawady Delta, cu a va zoh thei cuang lo. Acozah in miharsa bawm a tumtu pawl khal nasa zet ih a siatsuahnak hmun ah cun zohman feh a sianglo. Asinan Louis ih a sim danah cun Doctors thiam 100 lenglo May 17 ih an luh dingthu a sim.\n“Caan hi nunnak a si,” tiin a khualtlawng tlung lamah Bangkok ah a simbet. Asim vivo nakah cun May 2-3 ih thlisia ruangah, Kawlramah paam tianghman in a thlen a zum um tiin a ti.\nRamdang palai pakhat cun Acozah in a besiat nak hmunah feh May 17 niah insiang ding a mah lawngte ziangtin kan um vivo ding ti cu kan thei lo ih kan duhmi khal kan tuah tak tak thei a zum um cuanglo tiin a sim ve.\nUN thusuah ih a reldan ah cun bawmnak hrangih meeting Bangkok ih neih a si a zum um thu le a ni khal May 24 ni asi an zum thu an puang.


CNLD Ram Akau Thluahmah: Cinmual Le Balai Veng Siseh, Farṭhawk Le Tlanglo Veng CNLD Zung Onnak An Ngei – Chuncha News\nCNLD Ram Akau Thluahmah: Cinmual Le Balai Veng Siseh, Farṭhawk Le Tlanglo Veng CNLD Zung Onnak An Ngei\nCinmual le Balai veng CNLD zung onnak\nChinmi caah CNLD ram a kauh hi thil tha ngai a si. Atu ning bantuk in kan lung a rual i, miphun pakhat kan sinak Party a lang peng a si ahcun kan Chinram nih teinak a hmu te ko lai. Zung tete onnak thawngpang thar kan theih lengmang mi hi miphun thinlung a dam ter ngai. Hruaitu hna an hmurka tha le a dik mi lam a kan kal pi zuahmah ko ahcun thil lianngan a chuak zau ko lai hih. Cinmual le Balai Veng cungah kan I lawm.\n1. Cinmual veng zung onnak ah Forhfial thusimnak le Pathian hnen thlacam hlannak in nei saktu Rev Dr F Thiam Uk (AGS, CBC) tlun ah siseh, zaihla mawi in sak saktu Mai Eden Par (2nd Runner Up & People Choice Award – FBA Zaimawi) tlun ah siseh, Ribbon tantu Cinmual veng committee hotu Pu Biak Vum le Sungṭuan Pu Bawm Thawm, Ribbon in kaai saktu kan farnu pawl, a ra suaktu mipi zate hnen ah lungawinak tampi kan nei a si.\n2. Balai veng zung onnak ah Forhfial thusimnak le thlacam apnak in nei saktu Rev Sen Ro Sang, Hlamawi in sak saktu Mai Van Sui Nei (Winner – FBA Zaimawi), ribbon in tan saktu Balai veng committee hotu Pu Run Ro Thang le EC Pu Lian Zam, ziangkim semrem dingah ṭuanvo a latu pawl, a ra suaktu mipi zate tlun ah lungawi thu kan sim a si.\nFarṭhawk le Tlanglo veng CNLD Zung Onnak\n1. Farṭhawk vengih CNLD zung kan onnak Pu Lian Bur inn thazaang pekin a ra suaktu mipi pawl, Forhfialnak le Thluasuah thlacamnak in nei saktu Rev Don Hre Dun, Hla mawizet in sak saktu Mai Lun No, Ribbon a tantu CNLD thuron upa Pu Kap Dun le Sykyi Kawl Lian Thang, thucah in simtu Pu Khuang Hnin le zapi tlun ah lungawinak tampi kan nei a si.\n2. Tlanglo vengih CNLD zung kan onnak Pu Sui Bo inn ah duhdawt rinsannak thawn in ra fuuktu mipi pawl, thazaang peknak le thlacamnak in nei saktu thlarau lam ih kan nubik pakhat a simi Sm Nu Kil, Thucah in simtu Pu Len Kip Kulh, Ribbon in tak saktu Pu Khuang Hnin le Pi Hlei Men, hla mawi tak in sak saktu Mai Van Sui Nei (Winner – FBA Zaimawi) le zapi tlun ah lungawi thu kan ngankhum a si.\nCredit: CNLD page\nChinram Caah A Tthabik Mi Electric Cu Chinram Natural Hmun, Thli, Ti Le Nika Hna In Chuah Khawh Ve Hi 1rst A Si\nChinmi Umnak Norway Zong Corona Virus Ruangah Rian In Dinter Mi Kan Tam Ngaingai.


Prince Harry le Meghan Makle May Ah Kutsih Ding - Chinland Today Media\nNovember 29, 2017 5:11 am·0 comments\nBritain lal fapa Harry le a nupi hual Meghan Makle te cun hmaikum May thla ah kutsihnak neih dingin leitlun mipi hmaiah an tlangthan. An kutsihnak ding hmun hi Windsor Castle ih St George’s Chapel ah a si ding.\nBritish lal tohkham coban theitu thisen hrihram nei Prince Harry kum 33 mi hin American zuknung lemcang thiam kum 36 mi Meghan Makle a nei ding. Prince Harry hi lal tohkham cothei dingin tlar 5nak ih um mi a si.\nA neihnawknak hi sunglawi zetin an tuah dingih, lal sungkua pawl in an cemliam mi a tehrek in a zaten an pek sak thluh ding. Lalnu Elizabeth kum 31 mikhal hi neihawknak ah tel a tum tiin thuthang cun an tarlang.\nMarkle hin an neih awk hlanah Church of England ah a lut dingih cutin US ihsin a vaihnak ding ih `ul mi pawl khal a tawlrel thluh ding.\nAn pahnih an ngaihzawng awkdan rel culci mi lak ihsin an mah ih an rel dan ahcun, an rualpi veve ih khihhmuhnak ihsin tongaw an siih cutin an hmuhawk veikhatnak ihsin an thinlung an kai aw cih tiin an sim.\nAn neihawknak ding hrang ih an hrilnak hmun hi hmun thupizet asi. Tui an neihawknak ding hmun hi British siangpahrang le lalnu ih rak um ringringnak hmun a siih kum 1000 lenglo ih upa lal hmuan le biakinn ropi zet a si.\nHi hmuan kulh le biakinn kulh sungah an cithlahtu lal 10 lenglo; Henry VIII le a nupi Jane Seymour le Charles I pawl khal an rak phumnak a si.#\nAn Kutsihnak Ding Hmun\nPrince William Tei Nupa in Photo zeih Sak An T’ul lo\nJames Bond Hi ZU Tama A si\nLeitlun Ralpi Veikhatnak Kum 100 Kimnak Tuah


Ramsung Thuthang Ngantu Pawl In Duhlonak Langter - Chinland Today Media\nRamsung Thuthang Ngantu Pawl In Duhlonak Langter\nAugust 6, 2012 3:01 am·1 comment\nRamsung thuthangca ngantu le report petu ziangmawzat tawngaw khawm in lamzawhnak an nei. Acozah in an thuthang suah mi pahnih siang lo ih an kaih tang ruangah duhlonak langter in ramsung kawtthlerpawl ah lamzawhnak nasaten an nei.\nKan dung zarh ahkhan The Voice Weekly le The Envoy ih thuthang nganmi thuanthu felfai in acozah an theihter lo ruangah acozah cun duhloin an kai taang ih zarh hnih sung lenglo a kai hrem ding thu AFP thuthang latupawl cun an sim.\nThuthang theihternak petu le thuthang ngantu pawl cun T-shirt dum hrukin “”Stop Killing the Press” tiah an au ih Rangoon khawtthler pawl an hrut vivo. Thuthang suahnak inn an khar sak mipawl hi zarh hnih sung tiang a awh ding an zum.\nRamsung thuthang media pawl cu pum khat in ramsung ih meida zalen ngaingainak a um theinak dingah hotu saang pawl hnenah an dil.\nTEFF Ruaipi Hrang Haikhawl Ah Mandat Sak Thok Zo\nRamsung ah Muslims le Buddhists Buainak Suak\nDr. Ni Win Mg Dairial Cang\nPingback: Ramsung Media Zalen Zo : chinlandtoday.info


Theihkauhnak Archives - Page 37 of 37 - Chinland Today Media\nKut zung 15 le Ke zung 16\nChina zato pakhat cun nauhak kum 6 mi te kut zung 15 le ke zung 16 ih x-ray thlazuk cu mipi hmaiah tlangzarhnak an nei. Hi nauhak te hi Liaoning ramkulh ih Shenyang, zato ah a kut zung le a ke zung hlei pawl an tansak ding.\nby CT Media ·\tMarch 24, 2010 ·\nLeitlun ih mi tawi/niam bik He Pingping cu Italy ah ruahlo piin a thiih a sungkhat pawl cun a thih thu ah a natnak pakhat hman le kan thei si lo ih kan mangbang zet tin an sim. He Pingping hi leitlun bik pawl hminsin tu Guinness World Record pawl in miniam bik tiih an hminsin mi a si. Italy, […]\nby CT Media ·\tMarch 17, 2010 ·\nCoke le Pepsi dar (can) bur hnak ih fate, lai cahlap (A4) hnak ih tawi, a rihlam 275g ih rit Germany ih naute cu leilung tlun ih naute fate bik a si. Hi naute hi Caesarean ih sibawi thiamsang Goettingen ih University of Medicine zirlai pawl in June 2009 ah thla kim lo in an cawm mi a siih a […]\nby CT Media ·\tMarch 8, 2010 ·\nNepal ih Khagendra Thapa Magar cu a sanlam 56cm (22in) a si ih ruangah leitlun minung tawibik dam umsun ih azumawk ruangah mipi ih theihpi ding ah le Italy TV show nak ih telve ding ah a pa thawn Europe ram pawl a tlawn theh hnu ah London ih Guinnes World Records nak ih telve dingah tumtahnak an nei. Khargendra […]\nby CT Media ·\tMarch 1, 2010 ·\nKan dung February 06, 2010 ah Kuala Berang khua ih Kenyir Lake area sung Gua Bewah Cave ah milai ruh ro tampi le bungbel hlunzet pawl hmuhsuah a si. University Kebangsaan Malaysia (UKM) cun leihnuai 70 cm hrawngah hih ruhro pawl hi an la suak ih kum 8000 ihsin 11,000 tiang ih upa zo a si ding tiah professor Datuk […]\nby CT Media ·\tFebruary 17, 2010 ·\nKan dung thla ih Mediterranean tipi sungih a tla mi Ethiopia vanzam (Boeing 737) cu Lebanon raalkap pawlihi hawlpinak in tipi thuanthum kap 45 meters ih thuknak ah a tawlam (tail) an hmusuak saal tiah Lebanon Transportation minister Ghazi Aridi cun a sim. Ethiopia vanzam hi January 25, 2010 ah a san theih loin a tla ih, a sungih khualtlawng […]\nKan dung zarh zarhte ni ah South Korea cun an ram ih tiva tum le hminthangzet Han tiva ih thawn aw thei dingmi tikulh (floating island) an tuah thok tiah an phuang. A hmaisabik an tuah tummi cu footbawl lehnak field tia hrawng a si ih, thli bawm (airbags) 3 meters ih sahmi parah 2000 tonnes ih ritmi inn le […]


Nimthlakau Interview- Salai Zunphir - Chinland Today Media\nNimthlakau Interview- Salai Zunphir\nalai Zunphir thuhla tawi\nHmin : Sui Za Lian Thang\nSuah ni : March 15,1982\nNu le pa : Pu Ngun Zal le Pi Ngun Tang\nU le nau : Unau paruk lakah nautabik sang\nSuahnak khua : Falam\nHnatuan : JBS Cactus Beef Company\nInnsungsang : Nei hrih deuh lo.\nZunphir: Amarillo, Texas, USA ah ka um.\nCT: Ziangmi na tuah..na tuan mi?\nZunphir: JBS Cactus Beef Company ah hna ka tuan.\nCT: Ziangtin Zunphir timi hmin na ngah thei?\nZunphir: Falam kan rak um lai ah ka rualpa Francis Cung Bik thawn Hla Album suah thei dingin tumtahnak kan rak nei dah. Kan Band hmin dingah tiin thuhla phunphun kan pawlkhawm ciamco ih Francis Cung Bik in “Zunphir” ti sehla a tha kem tiin thu a rak bur, cucu tha kan ti tlang zet. Asinan, Band cu kan rak din khua suak thei lo. Cutin Zunphir timi hmin hi keimah in ka hmin ah ka rung hmang lan ta.\nCT: Na biazai nganmi kan duhzet ih biazai paziat na ngan zo?\nZunphir: Ka lungawi. Ka cing ciah lo nan Biazai hi 40 hrawng ka ngan zo ding.\nCT: Biazai cabu na suah tum lo maw..na suah asile CT Team pawlin kan lo lei cih ding?\nZunphir: Si, “Nemnem Khohkhoh” ti’n Zunphir hmin in biazai cabu ukkhat ka rak suah zo.\nCun, rualpi pawl thawn kan suahmi tla a um hnuaihni: “Remzu” ti’n Nhge Pi le Awi Pi(Zing Mang) thawn ukkhat kan rak suah dah ih cule “Valentine Ni” ti le “Tlangzim Meikhu” timi pawl hi rualpi pawl thawn kan rak suahkhawmmi biazai cabu pawl an si.\nKan biak Cung Pathian in mithiang a lawr hrih lo asilen, hmaikum 2015 ah suah thei leh ka tum, a bak cu ka lo zawrh lo ding maw!:)\nCT: Biazai hi thuthang bangin nitin ngan tum sehla a tha kem?\nZunphir: A tum ih tum hi cu a sualnak a um lo ding:) Amahlawngte, ir-awm ih rung suak, biazai thlarau lung muril ih fialmi thaisuah ding cun a ol lo nasa ding.\nCT: Ziangvek can tivek ah biazai ngan ding a suak tlangpi theu?\nZunphir: Amah biazai thlarau ih cangvaih dandan in ka ngan theu . Cankhiah ka nei lem lo.\nCT: Biazai ngan daan formal deuh a um an ti…formal timi na thlun ve maw?\nZunphir: Biazai timi hi calai phunkhat a siih hla vekin awthluk (Rhythm) nei ih ngan le siar a rak si theu nan tui kan san ahcun a phunphun in, thlengaw dualdo in an ngan hluahhlo mai in ka thei. Cun miphun pakhat le pakhat karlakih biazai fehdan le awthluk hmandan tla hi a bangaw thei lo men ding. Formal thlun ciamco loin awm sung irhsuah biazai thlarau fialnak vekin, ka thawt dandan in siarnuam le ngainuam dingin ka ngan theu ti mai sehla.\nCT: Biazai na ngan tikah na ruat nguarngo tuk maw?\nZunphir: Ruat nguarngo dah! si, ka ruat nguarngo can a um theu ngai, biazai thlarau thazang a cah lo can ih ka ngan le.\nCT: Biazai ih thupitzia in sim hen?\nZunphir: Lakphakdawr ah sisehla kathaw tak in ka lo sim thei men ding nan:)\nCT: Kan Falam sung ih biazai thiam na timi pawl khi zo pawl?\nZunphir: Kan Falam biazai pi le pu pawl an thiam ka ti thluh.\nCT: Article teh na ngan maw?\nZunphir: Aih! Ngan lo.\nCT: Cung Ngai ih Nunthuleng nganmi siar a nuam thei em; ziangruangah siar a nuam ti kan thei lo in sim thei pei maw?\nZunphir: Tui na kum hi 24 asilole 30 hrawng na si ding:) kei khal ka rual Cung Ngai ih nunthuleng nganmi pawl hi siar nuam ka ti thei zet.\nCT: Cung Ngai ih cangan khin Falam bazaar tong a hmang ih a thiam zet…hmang uar sinsin sehla na duh ve maw?\nZunphir: Falam khawsung mino tong rori hmangin cangantu kan neihsun a si ruangah a cangandan ka duh zet. Ziangahtile, kan calai thawttertu le famkimtertu si vein ka hmuh ruangah a si.\nCT: Cung Ngai ih thuhla malten in ruah bet thei kem…hnakruh a nei zo maw etc.?\nZunphir: Lo ruah ding cu a tam nasa ding! Cung Ngai hi Falam Tlanglo (Matubuk)veng ah a suak ih phun 10 a on hnu Kawlrawn (Tahan) ah kum 3/4 hrawng a rak um. Cuisin Zenkung(Yangon) ah in vaihsan. Cuti ih rak thanglian a si ruangah khawlak tong tampi a thiam ih “A Tapmi Mitthli” timi a nunthuleng cabu kha uk 300 rak suah a siih thla 4 sungah a zuar thluh thei an ti. Fala thu ah cun ” Lungphur khengtlang vel ” an ti maw cu vek deuh si ko 🙂\nCT: Mai Sokhlei Par hi Nunthuleng Lalnu tiah CT Team pawl in an ko ih Nunthuleng lalnu tiih kawh a hlawhnaksan in sim thei pei maw?\nZunphir: Kei khalin Nunthuleng lalnu a si ti’n ka lungkim ve zet. Tairial suah in a zuam ruangah Pathian in laksawng pe in a hman ruangah a si ding.\nCT: Biazai lawng siloin hla na phuah tam nawn…paziat na phuah, zo pawlin an sak? Nangmah in teh na sak ve lo maw?\nZunphir: Fing 20 hrawng ka nei ding. Ka hla phuahmi in saksaktu pawl cu: Solomon Menrihei in fing 3, Hute + Bawibik in fing 1, Cung Aung in fing 2, Su San in fing 1, Salai Ma Ruat in fing 1, BJ in fing 1, Bawikuk in fing 1, pawl an si. Sak ka duh ve zet nan, Solomon Menrihai le Ma Kim ih kawk ding ka phang\nCT: Na hlaphuah mi an danglam theizet ih ziangmi tumtahnak ruangah hla na phuah?\nZunphir: A hran ten rel ding ka thei lem lo (sorry!)\nCT: Na biazai pawl na duh theh ding nan, na duhbikmi pakhat ten in share aw?\nZunphir: A hnuai ih “Chinram Ka Nu” timi biazai hi ka duhbik.\n“Chinram Ka Nu”\nKa ke i khih na khingte\nKhui tual khalah\nCT: Biazai nganthiam kan duh ve ih lamzin in sim thei kem?\nZunphir: Kei khal zir lai hawl rero lai ka si.\nCT: E! Thudang deuh ah zunghruk bun ding lengdawh na hmu zo maw?\nZunphur: Hmu zo nan, zunghruk ka nei hrih lo 🙂\nCT: Na fala duhzawng in ruah ta?\nZunphir: Elaw, lo ruah kung. “Kannih nunphung cu cuvek, kannih biaknak cu hivek” tiih ruah rero le sim rero tul lomi fala mawi 🙂\nCT: Falam khua khi na tlawngkainak a siih hnianghno leh dingah tuah na tum maw?\nZunphir: Thei tawk suah rori male, Falam pa ka sisi.\nCT: Leitlun ih na nunsan bik ziang?\nZunphir: Tufangte ahcun hlaphuah, biazai ngan le zuksuainak thawn ka thei tawkten Pathian in i run hmang ve sehla ka ti!\nCT: Biazai nawnte’n Romantic Love na hmuh daan in simfiang aw?\nZunphir: Eheu law! simfiang ka duh zet nan ….in ngaithiam ttul ding si hi.\nCT: Na biazai siar theutu pawl hrangah cah duh na nei maw?\nZunphir: “Ka lungawi ” a siartu nan zaten ka thazang nan si.\nCT: Hla le biazai pawl ih mi thinlung neh dingih an hnatuan daan..in sim aw?\nZunphir: Tawi famkim in milai thinlung sungah hnai an khuar thei.\nCT: A thupten ca kan lo kuat duh len na ID?\nCT: Zaan sim hnu ih kan lo call duh len…no.?\nZunphir: 0180 6930 7408 (Sim tuk san lo!)


Chin Khristian hrang har sinsin - Chinland Today Media\nChin Khristian hrang har sinsin\nJanuary 28, 2009 6:13 am·0 comments\n28/01/09: Human Right (Milai covo humhim tu pawl) ih thusimnak vek in, Kawlram cozah ralkap hnasau betu pawl cun, Chin mi pawl nasa zet in an do hleiah, hnatuan hrim ter, hremnak phunphun pawl thawn ttam tuar rero Chin pawl parah an tuah.\nNew York Human Right pawl ih suammi thuthang pakhat cun, ‘Minung thawng tampi cu ram harsatnak le ralkap pawl nautatnak tuar thei lo in, ramri India, Thailand, Malaysia tivek ah International law (Leitlun dan) hnuaiah raltlan siin, humhim nak an hawl a si’ tiah a sim.\n“Hi ram that salnak ding ah, India in nasa zet ih hmailak nak a neih a tul a si”. Mi tam zet cu, hremnak an tuar hleiah, thiamlonak nei lo khal thawng thlak an siih, lamzin laihnak le ralkap pawl khualbuk remthatnak ih tuan hrim ter deuh bik an si.\nKhawte um pawl cu ralkap eiin ding hrang an neihsun an pek mi cun raltlan sinak a thlen thu khal thuthang cun a sim.\nKhawpi ih um pawl khal nasa zet in an khawmnak kham sak an siih, a hleice in bulpak inn ih khawmnak le phei cu khoh zet dan tuah in, kham an si. Bible tlawng lam khal in nasa zet in harsatnak an tuar.\nThailand Ihsin Malaysia Pantu Rohingya Mi 73 Kawlram Ah Kuatkir Ding\nChina Ram Cun Biaknak Ruang Ih An Kaihmi Pawl Hremnak Danthar Tuah Tum\nHruaitu Issue 155


Kan Cah Lonak, Bawipai Hriamhrei - Chinland Today Media\nKan Cah Lonak, Bawipai Hriamhrei\nOctober 20, 2012 1:40 am·0 comments\nFala Gladys Alylward cu 1932 October 15 ah England suahsan in Tuluk ram ih missionary ṭuan dingin a feh. A zal sungah paisa pia khat hman a nei lo, Tuluk ram a thlen asile, na ṭul mi hmuahhmuah ka lo bawm ding tiih tiamkamtu nuih hmin lawng a nei. Gladys cu mirethei sungkua ihsi suak a si. Zirnak lam khalah malte lawng a zir, kutthiam tivek khal a nei lo, thil dang zir mi ziangkhal a nei lo. Amai hmin ih neih mi inn le leiram tivek khal zianghman a nei lo. Nuntukhawsaknak dingah mi dawr kil, mi hnenum tivek a ṭuan ṭheu men.\nPathian in Gladys Alyward cu missionary ṭuan dingih a kawh tikah, “China Inland Mission” ah Tuluk ram ih missionary va ṭuan ve dingin a dil lohli, asinan zirnak le thiamnak zianghman a neih lo ruangah an pawm lo. Zirnak sang nei lo, Bible zirnak khal nei lo, sumpai khal nei lo, missionary khalih pawm duh lo, Gladys Alylward cu Pathian thutiamkam a neih ruangah, Tuluk ram lam pan cun a pawk ko. Tuluk ram a va thlen tikah Tuluk ṭawng cu a hna ih a theihnak men in a zirngah lohli. Zumnak in hngakṭah cawmnak inn a din ih, Bible thuanthu a sim mi cu mi an lung a luh tuk ruangah hmun kip ihsin mi an ra ciamco. Tawkfang zet Pathian thutak thlaici a tuh hnu 1940 ah, Pathian lamih cangvaihnak in thlarau lam fang ah-nak amah rori in a hmu. Ni khat cu Gladys le Tuluk evangelist pa in thu an sim laiah, an khawmnak innpi cu mi an khat ih, Thlarau Thianghlim cu huham ropi zetin a rung thleng, mipi a run nuai ih, Pathian lamah lungkuai in a tum a sen in an pe aw. Pathian in khaih cathiam lo, zirnak nei lo kha a fim ruang le titheinak maksak a neih ruangah si loin, nasa zetin a hmang. Pathian Gladys cu milai lam ihsi cun santlai lo a si ko nan, Pathian in nasa zetin a hmang. A santlaih lonak ruangah Pathian in a hmang hi a si sawn. A santlaih lonak ah khan Pathian cun a huham thiltitheinak a langter thei ih, hna ropi a ṭuan thei sawn riangri.\nPathian thil tidan hi milai thil tidan thawn a bangaw lo zet. Minung cun thil ropi, thil maksak tisuaktu dingah mithiam, thluak ṭha, milian, micallang, dinhmun ṭha nei kan hril ṭheu. Pathian tidan a si riai lo. Pathian cun thil ropi le thil pipa ṭuansuaktu ding a hril tikah degree sang zetzet nei, mark ṭha zetzet ngah, College le University ih milar, Milian, thusim thei tivek a hril kher cuang lo. Pathian cun misantlai lo, zianghman ka ti thei lo, thiamnak le tithei mi ka nei lo, Bawipai cahnak le huham lawng lo cu tiih Bawipa hnenih pumhlum ih ṭhumawtu a hawl ih a hmang sawn. Cuvek minung hnen lawngah Pathian in amai thiltitheinak a langter thei.\nPathian hmuhdan cun Jesu siar lo miropi Letlun ih umsun cu Baptisma petu John kha a si. John cu zirnak sang nei a si lo, milian, milar, mi thiltithei khal a si lo. Thusimthiam khal a si lo. Cuticingin Jesu in, “Thungai thu ka lo sim, nunau hrin mi lakah baptisma petu John hnakih ropi an um lo. Asinan vancung uknak ih mitenaubik cu John hnakin a ropisawn a si,”(Mat. 11:11)tiah a ti. Milai lam ihsi zoh cun Baptisma petu John cu zianghman lo, misantlai lo a si. Curuangah a si Pathian ih a hman theinak san! Pathian cun zianghman lo mi, misantlai lo, mah le mah rinsanawk ding nei lo, amah Pathian lawng ziangkim hrangih rinsan pumhlumtu lawng a hmang a si.\nPathian in kan cah lonak a hmang (1Kor. 26-28)\nBible sungih thil fehdan fiang zet mi pakhat cu Pathian in thil santlai lo a hmang ti hi a si. Pathian in milai anmai titheinak, thiamnak, sumpai le thilti theinak hlawnhlo tahratih Pathian par lawng rori ih ṭhumaw, hngataw a hmang a si. Paul in 1Kor. 1:26 ah, “Cuvekin u le nau tla, Pathian in a lo kawh laiah khan ziangvek mi nan si ti kha cing ringring uh. Milai tahnak ih tahah cun mifim, thiltithei le zah tlak hrin khal nan tam lo,” tiah a ti. Ṭ ha ten hminsin law, Paul in Pathian in mifim, thiltithei le zah tlak hrin a hmang lo a ti lo. “Tampi” cu a hmang lo a ti a si kha. Mifim, thiltithei, mizahum pawl khal anmai titheinak hlawnhlo tahrat ih, Pathian par lawngih phumhlum ih an ṭhumawk tikah Pathian in a hmang hai a si. Pathian cun amah lawng rinsan pumhlum a duh. Isaiah 4): 29 in, “Micaupawl hnenah huham a pe ih, cahnak nei lopawl hnenah cahnak a pe,” a ti. 2Kor. 3:5 in, “Kannih cu thil ziang khal kanmah ihsin a suak tiih ruataw dingin kan tlak tiah ka ti lo. Pathian lawng hi kan haidaihnak a si sawn,” tiin a ti. Ṭ awng dangih kan sim asile, kan tlin lonak le kan famkim lonak kan hmuhawk tikah, ziang tinkimih Bawipai tlinnak le haidaihnak kan hmu a si. 2Kor. 12:9 in, “Cule Bawipa in ka hnenah, “Ka zangfahnak hi na hrangah a tawk. Ziangahtile ka cahnak cu cahlonak ah hin famkim ko tuah a si,” tiah i ti….,” tiah a ti. Hi tawkih “cahnak” ti mi hi ‘dunamies’ ti a si ih, cumi cu “dynamite” ti ṭawngfang ihsi ra a si. Apo. 1:8 ih “huham”(power) ti mi thawi bangrep cekci a si. Cun “famkim” ti mi khal kha John 19:30 ih “ṭheh” ti mi ṭawngfang thaw khan a bangrep cekci ih a sullam cu “famkim” (complete) tinak a si. Pathian huham cu kan cah lonak ah tifamkim in a um a si cu! 2Kor. 12:10 ah Paul in, “…Curuangah ka cah lo tinten ka cak ṭheu a si,” tiah a ti. Kan cah lonak hi Pathian-ih cahnak a si. Hebru cakuat ngantu in Hebru bung 11 ih a tarlang mi mihratkhawkhengpawl kha, “….cahlonak ihsin cahter an si,…,” tiah a ti.\nKan Bawipa Jesu in a ram din vivo tu dingah le a thucah va sim vivo tu ding minung 12 a hawl laiah, khaih san laiih Bible tlawngpawl le Sinakokpawl ah a feh lo. Sumdawnnak khawpi Korin le Rom khalah a hawl lo. Khaih khawpipawl kha cu a lan men sawn a si. A dungthluntu ding a hril tikah ngakaihnak tikap, lamzin kap, bazar tivek ah a feh sawn. Mi menmen umnak hmunpawl ah a feh ih, mizirsang si lo, mizahum khal si lo ngakaitupawl a hril a si. Milai dinhmun ih rinsan tlak si lo, Pathian lawng pumhlum ih rinsan le Pathian par lawngih pumhlumih ṭhumaw ding mipawl a hril a si.\nKan thiltitheinak, kan talent, kan zirnak le kan rinsan thei mipawl pauhpauh hlawnhlo tahrat ih, amah Pathian rori par lawngih kan ṭhumawk tiktik ah Pathian cahnak le huham kan hmu ding, kan tep ding. Kan cah lonak hi Pathian huham cahnak langter dingih hmanrua ṭha bik a si.\nD. L. Moody kha zirnak nei lo a si; a ruangrai le a hmuihmel khal zahum lo, a aw khal mihip lo zet a si. Asinan khaih a santlaih lonak pawl khan Pathian in hmang thei lo ko a dawnkham maw? Lamlam ah, Pathian ih a hman theinak a si sawn riangri. Vawi khat cu Moody-ih hlawhtlinnak thuthup, mi a neh theinak thuthup hi ziang a si ti va zingzawi dingin mi pakhat kha Moody thusimnak ah a va feh. Cule hitin a ti, “Amah Moody ah hi tluk mihip theinak titheinak le tlinnak ka hmu hrimhrim lo,” tiin. Moody in cui ṭawngkam a theih tikah a hni ih, “ Si rori e, kei ka si lo, hi hna hi Bawipaih hna a si ih, a ṭuansuaktu khal amah a si, kei ka si lo,” tiah a ti. Moody-ih cah lonak, santlaih lonak cu Bawipai hriamhrei a si.\nCah lonak in Tangdawrnak a Ngen (1Kor.2:1-4)\nApostol Paul hi tlinnak tampi nei a si. Suahkeh Rommi sinak a nei ih, cumi cun a pawmcawmawknak ding hrangah le thil ziangkim hrangah hlawknak tampi ngah theinak a pe. Kha laiih khawpi hminthang Tarsas khawmi sinak khal a nei. Milian sungkua ihsi suak a si. Grik ṭawng, Hebru ṭawng, Aramik ṭawng a thiam thluh. Jew thuanthu zirnak tlawng sang zet, kha laiih rabbi zirhtu hminthang Gamaliel ke hramih zir a si. Tarsas University khalah Philosophy a zir ih, tulaiih Ph.D pahnih kawm tluk a si ti a si. Kut thiam khal a nei, puanthlam sak a thiam. Paul hi cathiam, milian, sinak dinhmun ṭha nei, kut thiam nei a si lawng si loin, sakhaw lamih mitaima, ṭhahnemngai zet a si. Thusim thiam, thusim mual nei le cauh nei lo ih, hnaṭuan thei a si. Milai ṭawng ih kan sim asile, Paul hin ziang tinkim a nei ṭheh ti ding a si. Cuticing cun Paul hin cupawl hmuahhmuah parah a ṭhumaw lo, a rinsan lo lawlaw.\nAmah Paul in, “U le nau tla, nan hnenah Pathian thu theihter dingih ka rat tikah khan ṭawngkam thiam zet le fimnak thawn ka ra lo. Ziangahtile nan lakah Jesu Khrih le khenbet ih a um thu siarlo a dang zianghman thei lo dingin thutitluknak ka nei. Nan hnenih ka um laiah khan cak lo, ṭih le nasazetih khur in ka um. Ka ṭawng mi le ka phuan mipawl tla hi mihip thei minung fimnak ṭawngkam thawn a si lo. Cu hnakin ka ṭawngkampawl cun Thlarau le huham an langter sawn a si,” (1Kor. 2:1-4) tiah a ti. Hihi tawngdawrnak a si. Mitangdawr cun a tlin lonak, a santlaih lonak a thei ih, Pathian hnen lawngah a pumhlum in a ṭhumaw.\nPaul in amai thuhla Filipi 3:5-10 ah, “Ni riatnak ih serhtan, Israel-mi, Benjamin hnam, Hebrumi diktak, Dan thu lamah Farasi ka si.ṭhahnemngainak lamah cun kawhhran tiduhdahtu; Dan thu ih dingfelnak lamah sawihnawm ding um lo ka si.Sikhalsehla hlawknak dingih ka rak ruah mi cui thilpawl cu, Khrih ruangah sunnak ah ka ruat thlang. A si, thungaitein, ka Bawipa Khrih Jesu theih hi a hlut hleice ruangah thil hmuahhmuah hi sunnak ah ka ruat. Amah ruangah thil hmuahhmuah sunnak ka tuar ih, Khrih ka neihngah theinak dingah cupawl cu hnawmhne menah ka ruat. Cule Pathian in Khrih ah i hmuh theinak dingah Dan parih ṭhumaw mi keimai dingfelnak cu nei loin, Khrih zumnak ruangih dingfelnak, zumnak ruangih Pathian hnen ihsi dingfelnak cu ka nei sawn. Cuti cun a thihnak bangnak nei ih tuah mi si in, Khrih le a thawhsalnak huham le a tuarnakpawl ṭawmpinakpawl tla cu ka theih theinak dingah a si,” tiin a rel. Ṭ awng dangih kan sim asile, thil dang ziang khal hi Paul hrangah zianghman lo men an si. Amai santlaih lozia, tlin lozia thei in, Pathian parah a pumthlum in a hngataw. Mitangdawrpawl cun, “Pathian in mihngalpawl a do ih, tangdawrpawl hnenah zangfahnak a pe,”(James 4:6) ti mi hi an theithiam. Mitangdawrpawl cun anmah le mah hmuhawkdan an thiam ih, an upat deuh deuh tik khalah cak lo deuhdeuh in an theiaw sinsin. 1Kor. 15:9 ah Paul in, “..kei cu apostolpawl hmuahhmuah lakah a thupilobik ka si,” a ti. Neta lamah, “Khrih Jesu cu misualpawl run dingin leitlun ah a ra, an lakah misualbik ka si,” tiah Paul cun a phuang. Mitangdawr cun a santliah lozia a theiaw deuhdeuh. Amai zirthiamnak, a tlinnak, a titheinak hmuahhmuah hi Pathian-ih huham tel lo cun zianghman an si lo ti a theifiang. Mah le mah hmuhawknak dik kan neih lo a si ah cun, Pathian mihman kan si thei lo ding. Pathian cun amai cahnak, titheinak kha kanmah ah le kanmah hmangih langter a duh ih, kannih in kanmai cahnak le titheinak hmang tahrat ih ṭuansuah kan tum a si ah cun, Pathian cahnak khan hmunram a co lo ding ruangah Pathian in dung lamah in dirsawn riangri ding. Pathian cun amai tidan vekte ih in hruai a duh. Paul in amai thuhla, “…keimah le keimah ka cawisanawklonak dingah ka titsa ah hling pek ka si,”(2Kor.12:7) tiah a ti. Paul tangdawr, cak lo le hman theih ih a um vivo theinak dingah, Pathian in harsatnak a thlah. Paul in a cuih harsatnak cu “hling” tiah a ti. “Hling” tiih a kawh mi cu ziang bik a si ti kan thei lo. Cui “hling” a ti mi cu a naa tuk mi a si ti lawng kan thei thei. A taksa ih natnak pakhat khat a si a zumum. Paul in cuih natnak cu a taksa in kum 14 sung a rak tuar zo. Ziangah Paul cu hling pek a si pei? Ziangruangah Pathian in a cui hling cu a lahlo lo si pei? A san cu caang 7 in in sim, “…keimah le keimah ka cawisanawklonak dingah…” culole a tangdawrnak le a cah lonak a hloh ding ih, Pathian huham a hloh pang ding.\nPathian in dam lonak, natnak, tuarnak a phunphun tla hi kan tangdawr ringring ih, amah |Pathian lawng kan rinsan theinak dingah kan parah a thlengter ṭheu. Cu lawnglawng ah amah Pathian kha kan nun ah a lang thei ding ih, kanmah paltlangin midang hrangah malsawm a luang thei ding. Jakob khal kha a minung cahnak a cem hnu lawngah malsawm a dawng ih, midang hrangah mawlsawm asi thei.\nTangdawrnak in Pathian parih ṭhumawknakah mi a hruai (1Kor. 2:1-4)\nPathian in cak lo ko in tuah theinak dingah tangdawrnak a ngen. Cak lo ih um ding kan si, cu tik lawngah ti ding dang thei loin, Pathian pakhat par lawngah kan ṭhumaw thei ding. Tuisun ih kan buaipi bik mi cu kan cah lonak si loin, kan cahnak hi a si sawn. Tui kan san ah hi cun thil ziangkim hi kan nei thluh deuh tho zuakzo. Zirnak ṭhaṭha kan zir thei, cabu ṭhaṭha siar ding kan nei. Awnmawi a phunphun kan zir thei fawn. Internet, computer tivek in duhduh zir theih a si. Thusimdan, mi va zirhdan, mi hruaidan, Pastor ṭuandan, missionary ṭuandan tivek a phunphun kan zir thei. Thil ṭul le ṭha an si ko nan, Pathian ih in hman ding zatih in hmang lo ko ih dawnkhamtu an si riangri sawn thei. Mi pakhat kha kha vek zirnak le hmanrua ṭhaṭha a neih ruangah rawngbawlnak hlawhtling dingin le thil tuah ṭul mi tuahsuak thluh thei dingih a ruahawknak hin Pathian parih ṭhumawk pumhlumnak a siatsuah ih a nun ah le a rawngbawlnak ah Pathian kutcak a lang lo ṭheu.\nMawsi hi siangpahrang sungkua ih ṭhanglian a si. Khaih san laiih zirnak sang bik a zir. Tisadan lamih dinhmun ṭha bik co a si. Mawsi in Izip mi pakhat in Israel mi a velh le duhtawkih a sawisak a hmuh tikah, amai tisa dinhmun le tlinnak hmangin, rinsan in runsuah a tum ih, a hlawhsam. Mithat pa ah a cang men. A mualpho riangri sawn a si kha, ziangahtile Mawsi cu Israel hruaitu le runtu si dingah a cu hrih lo. Mawsi cu Israel hruaitu si dingah Pathian a timlam ta a ṭul, cutiih Mawsi timlam a si theinak dingah Izip ihsi tlansuak dingin Pathian in khua a khang. Mawsi cun cah lo nun, tangdawr nun le mirinsan pumhlum nun zirngah dingin kum 40 sung cu vek zirnak ah a lut. Mawsi cun a zirhngah riai. Pathian in Mawsi kha Israel runtu le hruaitu si dingih a kawh taktak tikah cun a tlin lonak, a santlaih lonak lawnglawng a rel thlang. Mawsi in, Suah. 3:11, “..zo so ka si ? Ziang ka sim ding? Thucah sim ding ka tlasam,” tiah a ti. “..an hnenah ziang so ka sim ding?” (Suah. 3:13), “…keimah cu kamnal mi ka si lo, ṭawng nuamnai mi le awhak mi ka si sawn,”(Suah. 4:10). “Maw ka Bawipa, zangfahten thucah cu midang hmang in thlah mai aw,” (Suah. 4:13) tiah Mawsi in Pathian hnenah a ti. Ṭ awng dangih kan sim asile, ‘Maw Bawipa, ka ti thei lo ding, ka tling lo; hruaitu si dingih tlinnak ka nei lo, zirnak tling khal ka nei lo. Ka titheinak ih leng lam thil a si, midang fial aw,” tiin Mawsi in Pathian-ih fial mi cu a elnak tinak a si. Amai santlaih lonak, tlin lonak pawl Mawsi in a hmuhawk fiang kha Pathian mit ah cun a tlinnak a si. Mawsi in tawngdawr hi ziang a si, cah lo hi ziang a si ti le, Pathian parih ṭhumawk pumhlum ti hi ziang a si ti a zirngah riai. A cah lonak cu Pathian hriamhrei ah a cang ta.\nPathian in Israel mipawl runsuak dingih Gideon a kawh tikah, Gideon in, “Cutin anih in a hnenah, “Maw ka Bawipa, ziangtin Israel cu ka run thei ding? Zoh hnik, ka hrin cu Manasseh sungih a cak lo bik a si, cule keimah cu ka pai inn ah a tenau bik ka si fawn,” tiah a ti (Laireltu 6:15). Pathian in nehnak cu nangmai ta a si ding tiih Gideon tha a pek hnuah, Pathian in Gideon kha hniksaknak ah a hruai lala. Israel ralkappawl kha 32000 an si ih, an ral Midian ralkappawl cu 135000 an si. Pathian in Isreal ralkap 22000 pawl cu a kirtersal hai ih, 10000 lawng an tang. Pathian in Israel ralkappawl hi an tam tuk lai hrih a ti ih, 9700 pawl a tlungkirter sal lala. Midian ralkap 135000 do dingah, Israel ralkap 300 lawng an tang thlang. Israel ralkap pakhat le Midian ralkap 450 an doaw ding tinak a si. Pathian mithmuh ah Israel ralkappawl cu an cak tuk thotho. Hi hnakih cak lo deuh ko a timlam hai hrih. Cui Israel ralkap 300 te cu hriamhrei ṭha: thal, fei, ralnam, awmphaw tivek pe hai loin, santlai lo zet leibel le meifar le tawtawrawt a pe hai. Raldo dingih cuvek hriamhrei cu thinphan a va um zik em. An hriamhrei rinsan a tlak lo, kanmah lamah rinsan ding zianghman kan nei lo ti rori Pathian in an theihawk ding a duh. Cutik lawngah Pathian thiltitheinak cu khawruahharza in a rung lang ih, Israel-pawl in nehnak an co a si kha.\nPathian ih hna a ṭuandan cu cutin a si. Gidon-ih santlaih lonak le a ralkap malte tekti kha nehnak hrangih Pathian hriamhrei a si. Pathian in Gideon kha tisadan ih a rinsan ding mi hmuahhmuah kha a hlihsak ṭheh, cutin hril ding nei loin Pathian pakhat lawng rinsan ding a nei thlang. Pathian in misantlai lo, micak lo a hmang. Cah lonak in tangdawrnak a ngen ih, tangdawrnak in Pathian par lawngih ṭhumawknak ah mi a hruai. Pathian in in khuai, in hlit, cem ko in tuah tikah, rinsan ding, ṭhumawknak ding dang kan nei nawn lo ih, amah par lawngah kan ṭhumaw thlang hi a si. Cutiih amah par lawngih kan ṭhumawk tikah, a huham, a thiltitheinak a langter.\nṬ humawknak in Pathian huham-thiltitheinak a langter (1Kor. 1:27-28)\nZiangtizawngin mifimpawl ningzakter dingah Pathian in leitlun ih thil aapawl a hril ih, micakpawl ningzakter dingah Pathian in leitlun ih thil caklopawl a hril? Ziangtizawngin Pathian in thil um mipawl zianghmanlo ih an can theinak dingah, leitlun ih thil pawimawh lopawl, nautat mi thilpawl le thil um lopawl a hril?( 1Kor. 1:27-28). Bible in miaa, mi cak lo, misantlai lo, ziang siar lo mipawl cun Pathian lawng an rinsan, Pathian par lawngah an ṭhumaw, cutikah Pathian cu anmah paltlang ih a huham-thiltitheinak langter ding cu a lunghmui zawng a si.\nPathian in mi cak lo, misantlai lopawl a hmang. Cah lonak in tangdawrnak a ngen. Tangdawrnak in ṭhumawknak ah mi a hruai ih, ṭhumawknak in Pathian huham-thiltitheinak a langter. Kan cah lonak hi Pathian hriamhrei a si.\n(Hminsin: Evangelist Michael Redick Sermon ta laksin mi a si)\nMissionary Si Dingih Tlinnak


AMERICAN MUSLIM PA DAMSUNG THAWNGTLA DING – Times Of Chinland\nAmerican ram ih State pahnih ih Bomb kamtu tuah hremnak pek a si.Hi hremnak cotu cu New Jersy State mi a si ih thu thentu cun a dam sung thawngtla dingin hremnak a pek mi a si.Hi hremnak an pek mi Rahemi ih hmaiding(Lawyer) cun thuthentu ih pek mi hremnak cu a zate ih hlipsal dingin kan dilsal ding tiah a sim.\nAfghanistan ram mi tuih American sinak neitu Rahami cu Cooker pakhat le thildang thilri hmangin Bomb tuah in a kam mi a si.Cozah Lawyer le mi tampi cun hipai thil tuah mi cu nasatak in an soisel.Hipa cun a thil tuah mi ah pakhat te hman sirawknak a neih lo thu le hi a thil tuah mi ruangih hriamhma tuartu mi 30 lenglo hnen khal ah ngaithiamnak dil a tum lo ti a si.Kan dung 2016 kum September ni 17 ah rahami cun Cooker pahnih in puak thei Bomb le thilri cu phur in State pahnih ah a kam mi a si.\nRahami ih Bomb kam mi puak ruangah mi 30 lenglo in hriamhma an ngah.Hipa cu Police cu meithal thawn an kah hnuah ah an kaih mi a si ih hriamhma natak a ngah nan a thi lo kha a si.Hipai Bomb ruangah Police khal hriamhma ngah an um.Thu thentu cun hi kum 30 mi Rahami cu tihnungza milai a si tlun ah a tuah mi parah sirawknak a neih lo ruangah damsung thawngtla dingih hremnak a peknak a si.\nBIKE NA MAWN LE KUM 3 THAWNGTLA DING


Maw Mino Na Nolai Caan Hi Hmangtha Aw! - Chinland Today Media\nJuly 11, 2012 3:42 pm·0 comments\nMAW MINO NA NO LAI CAAN HI HMANGTHA AW!\nLeilung tlun ih tleunak hi vei (365) le Nazi 8 hrawng kan hmuh tikah kum 1 tin kan siar theu. Minung pakhat in kan damsung ih can kan hman daan pawl cu a tlangpi thu in; 3% hi kan itthat, 25% hi hna kan tuan, thu nuam relnak menah 12% a liam, Rawleinak ah 8%, khual tlawn, lam lennak ah 8%, thlacam le khawm ah 0.7% kan hmang. HImi pawl hi a tlangpi ih kan tuahmi pawl an si. Kum 75 a nungdammi Nu/Pa in kum 33% a it. Kum 19 lawng hna a tuan, kum 9 cu nuamthurel men ah a cem. Thil thlen tivek pawl ah kum 7 kan rei. Kum 6 sung rawl kan ei. Kum 6 sung kan vak tawi. Khawm can le thlacam cu kum ½ lawng kan hmang. Kan caan hman dan hi tha tein vun ruat sal hman, tah na duh can a um men ding ka zum!\nTahthimnak ah na unau pa in paisa USA 4400 nikhat sung hman dingah lo kuat ringring sehla nahman theh lo a si le kuan sal ding lo ti bang sehla ziangtin na ruat ding. Tuilai ih mifim le miropi pawl thawn kan bangawk nak pakaht cu can ah hin a si. Milian, mifarah pawl khal nikhat ah minute 1440 an nei ih kan nei ve. Ziangruangah an nih hmuah an lian ih kan nih hmuah kan farah ti kan zoh a si le can hman kan thiam lo le can upat kan thiam lo ruangah a si bik tin ka thei.\nKan can hman daan hi vunruat sal uhsi. Minute in cun tampi a bang nan nazi in cu 24 hours lawng a si. Nazi 24 sungah kan it can vun lak awla nazi 18 hrawng lawng a tang. Nazi 18 sungah hin raw ei can, hmaiphiah can tivek pawl hi an tel theh a si. Israel pawl thuan thu kan zoh a sile, kannan ram pan ih an feh laiah , Pathian in van ihsin Manna sang thawn a cawm hai. Tuisun an ei dingmi thaisun hrang ah ret a theih lo timi kan Bible sungah kan hmu, Cutivek in can khal hi kan hman thiam a tul. Tuisun ih na can hi thaisun hrang ah hman sal a theih lo. Tidai kan bungter cia mi kan khawm sal thei nawn lo vekin, kan tikcu can sunglawi khal hi a liam hlan ah hmang thiam tu kan si ding hi a thupi.\nKan nih Laimi pawl cu caan ih uk mi si loin, kan mah in can hi kan uk sawn theu a bang. Kan nih laimi pawl cu nazi 9:00 ah thleng ding ti le thleng lo kan hmang. Minung tamsawn cun can hi kan upat ih a tik le cu can ah kan thleng theu a si. Kan nih pawl cu duh le thlai duh le tuan ah kan thelng can hi a pam hmai ti kan thei theu lo, curuangah mi kan bang thei lo nak a si tin ka ruat.\nSipuaiyi tama pawl in nikhat ah can hi minute 30 an ei a si ah cun thlakhat ah 15 nazi kumkhat ah ni 11, kum 10 ah thlakhat, an kum 40 ah cun, kumkhat a miat an ngah. Nikhat ih minute 30 hi a miattuk na ti pang ding nikhat ah minute 10 hman nei awla kumkhat ahcun kan Bible hi kan siar theh tuk ding a si. Caan hi kan fir thiam khal a tul zet, mi kan bangnak ding ah cun. Caan fir ti tikah thildang vekih fir si loin can a lawngmi kha luatter lo ding tinak a si sawn.\nTualai minung tamsawn pawl cun, a mal bik in sim sehla. Nikhat ah nazi 2 hi a lakah kan liam ter men theu. Nikhat ah nazi 2 kan liam ter a si ah cun kumkhat ah ni 45 kan sung, kum 8 ah kum 1 kan sung asi. Curuangah Tulai kan mino paw kan can hman daan hi vun ruat sal hni uh si. MIno kan si vekin kan nuam can, fala kan len can ti khal a um ding a phunphun in …a sinain a tawk zawnte ih can kan hman thiam ding hi a thupi zet a si. Kan hnen ih can tha a ra thleng tikih, vokpi hmai ih sui le ngun an thlak ih a hmuh thiam lo vekin kan hnen ih a ra thleng mi kan can tha hi kan duhduh in kan theih lo in an liam pang maw? Kan simduh mi cu kan can tha hi a liam nak hmun le hma kan theih ding hi a thupi. Aliam cia can kan zoh tik ih kan zang a ram lonak dingah a hlun ihsin kan ral rin cia atul. Minung pawl kan can hi hma khat te sung lawng sokhaw a si. Atu ah kan ra suak a tu lala ah kan thi lala. Kan suah le thih kar lak ah ziang hman an thlem aw lo a si ti ah leitlun mifim pawl in an sim theu. Hi kan nun sung can tawite sung ah hin in duhdawt bik tu kan pa pathian hi kan duhdawt ve a tul rori tin kan ruat . can hi kan rual pi thabik pa 1 ih kan ruah khal a tul. Kan rualpi tha, Can tha in mangtha aw maw ka rual in ti ding hi ka phang na sa.\nKan Bible siar mi sungah “ Maw mino na no lai can hi hmangtha aw” ti a si vekin kan can hi hman thiam a tul a si. Kan tik le cu can an liam hlan ah a mah Jesuh hnenah pan thlang uh si. Hlaphuah tu cun zamrang in rak pan aw na can tha a um laiah runtu Jesuh in a lo hngak lai timi hla aphuah. Ka duh zet. Thazang ka ngah zet…Albert Einstein, 1879 kum ah ULM timi khua, German ram ah a suak. Amah hi Judah miphun a si, cathiam lo tuk, a syapa in nangmah vek ih thluak sia ka hmu dah lo a ti. Asinain a zuam ih leitlun ih Scientist mi ropi pa 10 ah a hungcang ban thei. Hipa in a timi cu, kan can tha pawl a lak in ka liamter siang lo. Caan hmahman ten ka hmang ruagnah himi dinhmun tiang ka thlen theinak a si a rak ti dha.\nNewton D. Baller, Cun, Tuihsun ih Degree angah tu pawl hi thaisun ah ca an siar lo le casiar duhnak an neih lo ah cun, tipsun ah cun miaa ah an cang ding a ti. Curuangah tuisun ih mino kan zaten hmailam ih kan khua le ram hruaitu ding kan si ti thei aw in ca khal tampi siar ih kan um ding hi a thupi hlei ah kan can khal hi a lak ih liam ter tu si lo ding kan zuam a tul. Tuisun ih nazirmi fimnak in hmai lam ah lam a lo hruai ding tuih sun ih na tuah mi hin hmailam ah miih zohthim ding ih nun le can hman thiam a tul.\nTuisan ih kan san ti luan vek in can hman thiam tu pawl mi ropi le mi ih upat lomi an um lo. Mi ih upat mi le mi ih zohthim tlak ding ih kan um theinak ding ah kan can hman daan hi ruat sal uh si ti ka lo sawm. Caan nah man daan tampi sungah a tambik in pa pathiam hrangah na caang nah man thiam a siah cun na sir aw dah lo ding. Kan nih mino pawl in kan can tha neih sung ah um mentu si lo in a phun phun in can hman thiamtu kan sinak ding ah le rinsan tlak mino kan si theinak ding ah, Pa Pathian in a thar in thlua in suah sak hram seh. Amen…\n(Hms: Himi Cahram hi 2009, BTS kum 20 kimnak Megazine ih rak ngan zomi a si. Cumi laiah cangantu Anthony B. Lian Thang silo, rualpi dang Hmin in suah a rak si. Atu-ah a ngantu taktak ih hminthawi run thlahsal a si).\nPathian ih Aw


Nunau & Mipa Thuhla – Meifar\nNunau & Mipa Thuhla\nMarch 29, 2022 admin Lawrkhawm 0\n“Nunau & mipa thuhla: Nunau cun zinglam ah nupa sinak hmannuam an ti cuang. An zingthawh nuamter tu a si. Mipa cun ihhmuh thawtnak ah tin zanlam ah an paih deuh.\nNunau hrangih pomnuambik le nupa nun hmanpi nuam an ti bik mi cu an duh bik mi mipa a si. A te le tum tivekah a thum aw lo, duhdawtmi thawi tuahtlangmi ah a thumaw sawn. A te a tum tivek ih buaitu cu duhdawtnak aiin nomnak men ih nupa nun hmang, zovek mipa khal kopthei hluahhlotu mi hlothlau mizia a si.\nMipa pawlih pomnuam le nupa nun hmanpi nuam an timi cu an duhmi tlunah thawmvang neihdan thiam khi a si. Cui awn ai thiam cu nunpa sinak hman caan ih zei an timi bik cu a si. Curuangah si kei maw mipa hlothlau pawlin nunau zuaraw pawl khi ten lam loin an pan ṭheu.\nNunau ih beiseimi cu an koppi in nupa sinak hman caan’h an duhdan (position) sut ṭheu hai sehla an duh. Hmandan, umdan’h nuam ti zawng an neih mi theihthiamsak an mamawh. Mipa cun nupa sinak hmanzik tikah an koppi taklawng (naked) ih umcia aiin thuamhnaw it um (body fit le a naldeuh mi thuamhnaw hruh in um hai sehla nuam an ti.\nNa pasal hmai khalah nupa sinak nan hmantlang hmaisabik vekin, ningzak ziamzi deuh in um hrim ṭheu aw. Nunau hrangah na pasal na koppi thawi nupa sinak na hman lai ah a hna ri te ah ti thekthoten ka lo duh tuk, ka lungawituk nang ka lo neih ngah cu’ tin ti phah theu aw.\nMipa khal in, na nupi na koppi cu nupa sinak nan hman caan ah a taksa mawinak lawm ṭheu awla, a neihmi parah na lungkimnak langter’n na diriam thu khal sim aw. Na duhmi amai parah a kimzia khal theihter aw. Milai le rannung kan danglamnak cu rannung cun hur caan an nei ih milai cu Pathian in kan nupa / koppi duhdawtnak a punsin theinak dingah hur caan bikhiah (tikcu) in tuahsak lo. (Laknak: Rih Nim)\nHakha Ah Ralhrang Helicopter A Tla\nRamri Ih An Kaihmi 2 An Suah Sal


An Ralthuam Leh Ralkap Neih Dan - Chinland Today Media\nApril 8, 2013 5:38 am·0 comments\nPu Sum, Surbungtlang Thuthang\nNorth Korea hi leitlunih ralkap nei tambik 5 nak a siih, ralkap taktak Million 1 leh 1,60,000 a neiih, South Korea in ralkap 6,86,000 a neive ih a sinan South Korea hin reserve ralkap Million 4,5 lai a neive. ralkap lawng silo ralthuam khalah South Korea hin North Korea ralthuam neihmi ih hrek hrawng fanglawng a neiih, asinan South ih ralthuam neihmi pawlhi an tharih an cangkangih an thasawn thung.\nSouth Korea hin raldo nak Tank 2,300 a neiih, APC 2.500. a neiih, meithal tumpi 4.500 a neiih, Vanzam kahnak 600 a neiih, Vanzam kahnak »Missile 1,000 a neiih Missile tamnawn khal a nei. South Korea Air force hin raldo nak vanzam 538 an neiih, Helicopter Gunship 17 ih raldo nak lawngpi 30 an neiih, tipi thuanthum sungih lut thei raldo nak lawng 20 an neiih, Pattrol boat 84 an neiih, lanwgihsi raldo nak ih hmanmi vanzam 60 an neiih, raldo nak lawng Speed boat fate ziangmawzat an nei.\nSouth Korea hin North Korea hnakih ram kilhim nakah paisa a cemtamsawn. TASCFORM Scoring System in an zinzawn fiang nakah North Korea hin ralkap leh ralthuam an neitamsawn nan South Korea ralkap pawlhi an zirnak leh an training a thatsawn ruangah leh an ralthuam pawl a cangkang sawn ruangah N. Korea hnakin S,Korea hi ttih an nungsawn tiah an simih. South Korea ralthuam pawlhi America ram ihsin an ngahmi a tam zet.


“Nunau Aiin Mipa An Fim Sawn”: Zingzoitu – Meifar\nMarch 26, 2022 admin Lawrkhawm 0\nLeitlun mifim pawlin an zingzoi ih ‘nunau aiin mipa an fim sawn’ ti an hmusuak. Zingzoitu pawl cu New York University, The University of Denver le Harvard University pawl an si. Kum 4 sung zingzoinak an nei ih ram 78 ah minung 3,000 hnen ihsin zingzoinak an tuah.\nNauhak upa, pitar putar tin zingzoinak an tuah ih ‘nunau aiin mipa pawl an rak fim deuh’ ti an hmusuak. An ruahnak / thluak sungah nunau aiin hleicenak an neicia ti an hmu, asinan ngilneihnak le innsang duhdawtnak ahcun nunau pawlin an neh.\nHimi thu cu an theihnak a rei zo nan an tlangzarh duh lohli lo. Andrei Cimpian in, ‘Himi thu ruangah nunau aiin mipa pawlin hnaṭuannak ah duhsaknak an co sawn pang ding ti kan phang’ a ti.\nScience, technology, engineering, mathematics le medicine lam khalah nunau aiin mipa hnaṭuantu an tam sawn. 2016 kum ah RateMyProfessor pawlin tlawngta nauhak hnenah thusutnak an nei ih nauhak pawlin ‘Sayama aiin saya pawl ih thusimnak, zirhnak ah kan theithiam awl sawn’ an ti. 2018 kum khalah company tum zet pawlin nunau aiin mipa hnaṭuantu an duh sawn thu an tarlang.\nInnsang Nu In, ‘Ka Pasal A Thih Thuhla Cu A Fala Hnenah Ka Sim Thei Ih >>>


Snak The Ripper feat. Onyx (Fr... -'Vandalize Shit'Rhymefest -'Give It To Me'Evidence (of Dilated Peoples &... -'Chase The Clouds Away'N.B.S. & Snowgoons feat. Reks ... -'B.A.R.S' Narrow Results by:Category< All CategoriesAll Music VideosNewer Music Videos (102)Old School Videos (19)Letter< All LettersGLabelAll LabelsAbolano Records (2)Asfalt Records (1)Audible Con Records (1)Blingnot Media (1)Born Hungry Enterprises (1)


Bazar Ih A Thilzuar Lai An Va Kai Ih A Thaisun Ah “A Ruak Ra La Uh” An Ti – Meifar\nBazar Ih A Thilzuar Lai An Va Kai Ih A Thaisun Ah “A Ruak Ra La Uh” An Ti\nNovember 11, 2021 admin Myanmar 0\nBago, Htantabin Township, Nat khua ih um tlangval kum 27 mi Ko Ye Naing Aung cu ralkap pawlin an kai ih a thaisun ah a thih thu theih a si. An kaihnak san cu November 8, 2021 ah an khuasung ih um ralkap zung ah bomb a puak, cumi hnu nazi hrek hrawngah Ko Ye Naing Aung cu bomb puahtu ih an rinhlel ruangah bazar ah an va kai.\nBazar ah cet thilri dawr le Mohinga, rawldawr pawl an ong ih cutawk ah an kai. Ralkap, palik le dalan pawlin an kai ih Htantabin ralkap sakhan ah an hruai ih a thaisun November 9 simlam ah a innsang pawl hnenah “A ruak ra la uh” tin an theihter.\nAn sungkhat in “Bazar ah an ra kai top, bomb puak thuhla ti lo ahcun thudang zianghman aum lo. Kan naupa hi ziangvak cangvaihnak khalah a tello, malte zu a in ṭheu. Vengsung hnatlang le mithi ruak vuinak tivek ah hnaṭuan ava bawm ṭheu, mi thawn khal an tibuai aw dah lo” a ti.\nKo Ye Naing Aung hi Myanmar ramsung a buai pekte ah lamzawhnak ah arak tel lawk, tuiṭum ih bomb puak thuhla ah amah lawng an kai tin vengsung mi pakhat in media hnenah a sim thei. An kaih sun ah a innsang pawlin ralkap sakhan ah an va tong tum nan ralkap pawlin an rak siang lo.\nNovember 9 zan ah a innsang pawlin a ruak an va la ih an phum hngal, Ko Ye Naing Aung hi unau thum an si ih amah lawngin nupi anei hrih lo. Ralkap in thuneihnak an lak hnuah mi ṭhenkhat cu an kai ih thusutnak hmunpi ah an thi hngal, ṭhenkhat ruak cu an innsang pawlin an la thei ih ṭhenkhat cu an ruak khal hmuh ding aum nawn lo.\nAAPP in ralkap pawl ih an kaihmi 66 cu an kaih hnu nazi 24 sungah an thi hngal tin August thla ahkhan an rak phuang. Media pawlin Ko Ye Naing Aung ih thuhla le a thihdan pawl cu theifiang tum in Htantabin ralkap sakhan cu an phone nan ralbawi in zianghman arak sim duh lo.\nTleirawl Kum 17 Mi Cu PDF Pawl Thawn Nan Pehtlaih Aw Tin An Kai\nTidai Hnuaiah Meisa A Alh Rero, Leitlun Mifim Pawl Khalin A San An Thei Lo


Isaiah 58:1 NIV/NIV - "Shout it aloud, do not hold back. Raise your voice like a trumpet. Declare to my people their rebellion and to the house of Jacob their sins.\nOnline Parallel BibleIsaiahIsaiah 58Isaiah 58:1 Parallel Version\nIsaiah 58:1 NIV/NIV - Online Parallel Bible\n<< Isaiah 57:21Isaiah 58:1Isaiah 58:2 >>\tBible Study ToolsAboutQuick Reference DictionaryOnline Bible SitemapLink to UsBible Reading PlansOnline Parallel BibleNew International Version Bible (NIV)King James Version Bible (KJV)Advertise with Us


ONLINE MIPA THLUN IN PASAL FATE TANTA – Times Of Chinland\nTungbing mawngtu pakhat ih nupi cu FB ih a ton mi mipa pakhat thawn an tlan ruangah a fapa te le a pa cu ek tan in a tanta.Philipines ah Tungbing mawn timi hi olte men a si lo.A nupi cun a fapate thawn a fehsan hnu betbet ahcun buainak maksak a ton thu Viral4real cun an tarlang.\nHi Rudy timi Tungbing mawngtu cu FB hmangzettu Jane Eguillos cun theithiam in Social; Media lam ah a dinhmun cu a tarlang.Rudy cun amah le a fate tansantu a nupi thawn kum 3 an umtlang zo thu a sim.A nupi cu Phone thate a leisak hnu ihsin FB cu a hmang thok ih Online ah mipa pakhat thawn an tong aw ih Cupa thawn tong aw ding ih tlan si in ka thei.Tuah cun a nupi tlannak hi thla 2 a reizo ti si.\nInternet lam ihsin a hmutu pawl cun hi pafate cu an zangfah zet ih netabik ah TV Show pakhat ah an thleng.Rudy ih mawn mi Tungbing hi amai ta a si lo.Nikhat Piso 150 ih a san mi a si.A neitu inn feh dingin peng 2 zikte ke in a feh theu.Netabik ahcun mi pakhat in naute tuamhlawmnak hrang thil le Tungbing tharte cu Ruby a leisak ti a si.\nTHIRHRI FEMTE ZAWHTU RUL(Video)


Falam luhnak hauhnaar ah pi 25′ saangmi THINGLAMTAH an phun ding – Ethuthang\nFalam luhnak hauhnaar ah pi 25′ saangmi THINGLAMTAH an phun ding\nJune 7, 2018 June 7, 2018 Iris Hnem Falam thuthang\nFalam khua leiram damnak ding le Christian khua sinak lang tertu ding tumtahnak thawn pi 25′ saangmi thir Thinglamtah cu a reihlan ah Sun Ceu khaan kiangah an phun thlang ding tiah theih a si.\nChin Theological Fellowship (CTF) cun hih thu cu Falam khua nu/pa hnen ah thuron a sim tikah ṭha an tiih June 5 ah tonkhawm thurelnak nei in Thinglamtah phun dingah hmalaaknak an nei cihmi a si.\nAtu ah, Thinglamtah phun siannak cu uknak lam zungih vuanthok bawi hnen ah an dil zo ih vuanthok bawi cun, “Lamziin zung ih feh sukso a hnaihnok lo timi lungkimpinak le Cinmual venglal ih kiangkap a hnaihnok lo timi theihpinak ca an pek ahcun a ngah ko” tiah a sim.\nFalam khua nu/pa in a phunnak ding hmunhma lam ṭuanvo laaknak an nei ih Congheng khuabawi le Locom khua pawl hnen ihsin khal siannak an ngah thluh zo tiah theih a si.\nThinglamtah cu pheilam ah pi 2′, a kaulam ah pi 1′ tummi a siih fek te ih a din theinak dingah leilung sungah pi 9′ an phum dingih leilung parah pi 25′ a saang dingmi a si.\nA thlanglam ah leimin kham dingin cangdawl khal an tuah zo ih Thinglamtah khal a hmun ah ret zo a si na`n siannak ngah tikah phun leh dingmi a si tiah ṭuanvo nei Rev. Salai Sen Ro Sang in a sim. Amah cun, “Thinglamtah phunnak ding hrangah ting 30 hrawng a ṭul ih atu ah ting 7 lawng kan nei lai. Asinan Falam khuapi luhnak ziin sak le thlang ah biaknak dang ih hminsinnak pawl a um tikah Falam thleng dah lotu khualtlawng sukso pawl cun Buddhist khua ah ruat a olmi dinhmun kan si. Curuangah Falam khuasuah hnaar ih Thinglamtah kan phun theinak dingin zumtu unau zate in thazaang suah cio dingah ka lo sawm hai” ti`n a sim.\nFalam khua nu/pa sungṭuan Pu Khuang Hnin khal in, “vuanthok bawi hnen khal in siannak kan ngah cing ko ding. Asinan leiba ih Thinglamtah phun cu a remcang lo ding ruangah FCMF, FCC le FECF pawl hohanak in Pathian ram hrangih siannak a neitu ṭanpinak thawn ting 30 a kim tikah phun leh a ṭha ding” tiah a sim ve.\nAtu ah lamziin zung vuanthok bawi le Cinmual venglal cun phun dingah an lungkimpinak ca an pek zo.\nChinland Herald Daily News\n← Collage kaailai Fala pahnih in Tlangval an uar tlangmi hrang ah Mobile Phone 38 fir sak\nMars leisen par ah thil hmudah keellomi thil danglam hmusuak : NASA →\nFalam in Kachin raltlaan pawl bawm tum\nMay 18, 2018 Iris Hnem Comments Off on Falam in Kachin raltlaan pawl bawm tum\nShi Thu Htet timi pa in Chin nu Bank account hack sak\nMay 19, 2018 Iris Hnem Comments Off on Shi Thu Htet timi pa in Chin nu Bank account hack sak\nFalam Siizung ah Siibawi mipum 75 ṭulsam\nMay 18, 2018 Iris Hnem Comments Off on Falam Siizung ah Siibawi mipum 75 ṭulsam


Breaking News: Australia Chin Mi Tlangval Tidai Tla That - Chinland Today Media\nBreaking News: Australia Chin Mi Tlangval Tidai Tla That\nMarch 3, 2014 5:03 pm·1 comment\nSalai Van Nei Luai\nVan Bawi Lian & Uk Lian\nMelbourne: Australia, Melbourne khua ih um Chin mi Van Nei Luai, 21, Valluai tiih kawh cun Yarra Tiva ih tidai leuh tum ih an fehnakah cangsual in tuisun tlailam 5:30 (Melbourne caan her) hrawng ah in liam san a si.\n‘An tileuhnak hmun hi thuk zet cu a silo, a sir lam hi awmcan tluk hrawng asiih a lai hrawng hi minung pil tawkfang tluk a si. A lehlam lak kan zoh tikah khuk can tluk a si.’tiah Van Biak Thang, Chin Community Victoria hotu le a hmun ih tonglet ih umpi tu cun a sim. ‘Meter khat tluk tete in an hawl ih, a tlaknak ding ih an zumnak hmuahhmuah cu an hawl thluh zo. Asinan tutiang cu a ruang an hmuh hrihlo. Thaizing ah a hawl an peh leh ding’ tiah a hmun ih um le tawlrel pitu Saya David Ceu, Falam Chin Christian Church Melbourne pastor cun a sim ve.\nChin mino 50 lenglo pawl cun a kiang ah hngak khawm in a hawltu Palik pawl le ti leuhtu pawl an rak umpi.\nTlailam ah helicopter hmangin nasaten an hawl zo nan a ruang hi an hmu thei hrihlo, cutin tileuh thiam, mi ruuntu pawl le palik pawl ih kut ah um in a hawl hna hi an thok sal mi a si.\n‘Kan theihnak hmuahhmuah hmangin kan hawl dingih thaisun tal ahcun kan hmuh thei ding kan ruahsan zet. A tlak nak san hi a hnuai leilung ruangah a si kan zum ih, thuhla felfai ten kan zingzoi bet rero lai ding’ tiin mi hawltu le palik hotu Sharon Mc Crony cun Chinland Today Media hnen ah a sim.\nAn tlak dan thu ah a fehpi Sawmte cun, ‘Kan pathum (Valluai, Tete) in ti kan rak leuh, a nih hi a netabik ah a um, a pil ih Tete in a dir nan a hnuai ah kaitu neivekin a um, a dir theilo. Kan va dir nan kan dir thei lo ih cutin a pil lan’ tiah a sim. “Ka dir nan ka dir theilo ih a mah in ka kut napin I hun kai, ka theitawk ih ka dir nan ka dir theilo. In thlah veten cun a pil” tiah Tete cun a sim ve.\nA ruang hawlnak hi camkhat an cawl hrihih, thaizing sml 8:30(Melbourne canher) ah hawl an thok sal ding tiah thu kan dawng.\nSalai Valluai hi November 2011, ah Australia a tleng in Mount Cambria ih a pu le hnen ah a um. Falam Peng, Ngailan khua ih Rev Thang Hlei Thiam le Pi Zai Kip Nawn, tu ih Tahan Revival Baptist Church pastor tuan rero laiih fapa upa bik a si. Uunau 11 lak ihsin a nungdam laimi pakua lakih panganak a si.\nTidai ih an hawlnak\nAn tlaknak tili\nMelbourne Mino Puai Ropi Bik SYG Onnak Ah Chin Mino Pawl Hlasak Ding\nChin Mi PhD Thar Rev. Dr Ronald Laldinsuah Cawimawinak Melbourne Ah Hmang\nSalai Van Thawng Thang says:\non March 3, 2014 at 5:40 pm\nA va poi ve!!!\nVansiat le malmak ah, hi vekih thilcang ngelcel cu aw…\nA ruak tal cu hmu lohli hram hai seh ti-ah saduh ka that…\nTantami Sungkua pawl hnenah Pathian ih thlangam daihnak thleng hram seh, ti-ah thlaza ka cam sak.


Ziaza Tha An Neihtheinak Dingah Tithiang An Zem – Buannel News\nOctober 10, 2019 Senhripari Chelsea NEWS, World News 0\nRussia, Tver Myo sung ih fala tlangval pawl in ziaza țhate anneihtheinak dingah tin Russian Orthodox Church ih Father Alexander Goryachev in van tidai thiangte a zem. Ziaza tha anneihtheinak ding ih thupi hmaisabik cu zu rit loh a sih ruangah zu phiatnak ding ti khal in sim a ngah.\nFala tlangval pawl nun siatsuahtu bik cu zu le Drugs a sihruangah cu cu an phiat thei pangah tin Father cun thahnem hmarngaiten sunvu a zem. Tver Myo sung longah 70 liters a zem, rak nuihsan meitu khal an umko, sinan Father hin a thiltuah mi hi an mino pawl hrang thiltha a si ti a fiang, a ning a zak lo.\nVandai tithiang a zemnak khuat khal ah an biak inn sung ih an hman mi mei mei a hmang lo. 19th Century sanlaita khuat thawn vandai tithiang cu fala tlangval lakah a zem, tin Tver-News cun a ngan. Ziangah tile hi ti a in tu pawl khal in thinlung takten an in ih thil thalo an hiarnak pawl an hlawn theinak dingah ti tumtahnak thawn a si.\nKan ram Pastor le Evangelist vek ih Pulpit par in nasazet ih thusim vak vak silo in a tak rori in a fehsuakpi tin sim sehla kan sim sual lem lo ding. Zu tama le sii tama in an nun an thleng theinak dingah tin thlacamnak thawn vandai tithiang ( ruahti ) cu a zem in a zem rori a si. Lei ihsin suak mi ti silo in van ihsin ra suak mi, lei thleng rihlo mi pawl cu 70 liters cem tiang a zem.\nLaimi lawng hi zu ruang ih buai kan silo ti a fiang ngai ngai. Zuri pawl ih thil tuah duhmi le rilo pawl ih thil tuah duhmi cu an bangaw thei lo. Zurit loh ih kan tuah duhloh mi tampi cu zu kan rit ah cun ka tuah duh leh zel mei a si. Cutik ah kan rit loh hnutiang a rak poi ticu kan rit loh hnu ah kan thei sal. Cu cu ram le miphun hrang siatralnak pakhat a si. Tver-News\nKan Ram Ih Hminthang Tak Pakhat A Simi Phyo Pyae Sone An Kaihtheinak San Cu Hipa Ruang A Si


Ni 2 sungah Minung 110 Ṭek in tlak that - Falam Online Media\nJune 26, 2020 June 26, 2020 admin\t0 Comments India news\nINDIA : Bihar le Uttar Pradesh ih ni 2 sung ṭektlaknak ruangah minung 110 an thi ih 32 hnak ihtam pawl in hliamhma an tuar tiah state official cun a phuang.\nBihar ah a nasa cuang ih ni 2 (tlawngkai ni 3 le ni 4) sung lawng ah ṭek in minung 83 a tla that. Ṭektlak ruangih hliamhma tuar minung 20 an um ih an zaten sizung ah tuamhlawm an si.\nBihar kiang Uttar Pradesh khalah ṭektlak ruangah minung 24 an thi ih minung 12 pawl hliamhma an tuar.Cupawl lak ih minung 3 cu an taksa a siat ṭheh ih lak tlak ding khal a um lo tiin Lucknow cozah cun a phuang.\nKhua dang khal ah ṭek in tlak that mi an um ve ih Nawada le Madhubani ah minung 8 veve, Siwan le Bhagalpur ah minung 6 veve, East Champaran, Darbhanga le Banka ah(minung 5 ciar), Khagaria le Aurangabad ah (minung 3 veve), West Champaran, Kishanganj, Jehanabad, Jamui, Purnea, Supaul, Buxar le Kaimur ah (minung 2 ciar), Samastipur, Sheohar, Saran, Sitmarhi, Madhepura (minung 1 cia) pawl an si.\nṬektlanak ruangah cozah inn, tlawng tvp khal tamzet a siat. Nepal ramri ih um district 38 pawl khalah ruahsur ṭektlakding zum a si ruangah ṭektlak ruangih hlimhmatuar tawmhlawn nakding khal India cozah in a ralring cia a si.\n← VP2 Pu Henry Van Ṭhio zarah Chin State in Vanzam tualrawn kan nei thei a si\nMegan Fox in a Pasal le Fa 3 Tanta in PaThlawi MGK a Dawi →\nDelhi palik ih Siichauk Kg 160 kaih mi cu report ah Kg 1 lawng a tang


Pathian In Ciarbek Thawn - Chinland Today Media\nNovember 18, 2009 10:36 pm·0 comments\nHna A Tuan\nCun Bawipa Pathian in leidip a laak ih milai ah a tuah.\nA hnar sungah nunnak thaw a vun thawt ih minung ah a cang. –Seem. 2:7\n– Ezkiel 8-10\n– Hebru 13\nKum 1950 hrawngih nganmi thuanthu sungah khuate pakhat ih pacang pali in pakhat le pakhat hnenah an sual an phuang aw. Michelis in, “Ziangti’n Pathian in leitlun ah in nungter hrih si pei? A sersiammi pawl thianfaiter dingin ziangruangah in that lo sipei?” a ti. Pakhat pa in, “Pathian cu beel tuahtu a siih leidip le ciarbek thawn hna a ttuan,” tiah a sawn.\nSeemtirnak sungah Pathian in cuti’n a tuah ngaingai. Cungnungbik Sersiamtu in phundang hleice in minung a tuah (Seem.2:7). “A tuah” timi ttongfang ih sim duhmi cu kutzung thiam pakhat in thil a tuah ti a si. Beel tuahtu in ciarbek ihsin beel le kheng phunphun a tuah vekin Pathian in leidip ihsin minung a tuah.\nPathian in leidip ihsin a tuahmi milai ih hnar sungah nunnak thaw a vun thawt tikah a nungmi ah a cang. Himi in milai cu thlarau a nei ih Pathian thawn a pawlkom aw thei mi le a hna ttuan theitu a siter.\nAdam le Eve sualnak ih an tluk hnu ah Pathian in leidip thawn a hnattuan a pehzom. Jesuh Khrih a cohlangtu hmuahhmuah in Pathian thawn pawlkomnak kan neih thei saalnak dingah milai hrangah thi dingin a Fapa a run thlah. A sunlawinak hrangah lungawinak thawn thil ttha tuah dingin kan kut hmang uhsi!\nA hmuihmel keng in Pathian in milai a tuah,\nLeidip ihsin a taksa ruangpi a tuah;\nCuhnak ih mak sawn cu Khrih sungin,\nHrinsaalnak thawn kumkhua nunnak a pek.\nA baalmi thiangfaiter theitu cu Pathian pakhat lawng a si.\nMAWHNAK NEI LO PA


A si thei lomi - Chinland Today Media\nNovember 24, 2008 11:07 am·0 comments\nA Si Thei lomi Itokawa\nPathian hrang ahcun ziang hmuahhmuah a cang thei.\n– Matthai 19:26\n– Hosea 1-3\n– Thufim 20:1-10\nKum 2005 ah Japan in milai tel lomi rocket, ‘Hayabusa‘ an thlah ih ‘A si theilo’ timi Ni heeltu arsi a tlawng. Ni heeltu arsi Otokawa cu khurkua thukpi le vunnel a si. Arsi thar an hmuhmi lakah Scientist pawl cun Otokawa cu a danglam deuh in an thei. Atu cu arsi dang theih ttul zetmi kan nei.\nKum 2000 reizo ahkhan mino Daan thiam pakhat in Jesuh hnenah a si thei lomi thu a sut; “Kumkhua nunnak co dingah ziang thil ttha so ka tuah ding?” tiah a sut (Matt. 19:16). An biak awk rero hnu ah tlangval pa cu riahsia in a kir (c. 22). Jesuh thawn pehtlaih ding hnakin thupit termi a nei, thilri pek ttheh ding a ttul ti a thei.\nHih mifel pa in Daancabu ih an nganmi cu a thlun theh nain a tling lo. “Cutin asile zo so rundamnak a ngah thei ding?” tiah a dungthluntu pawl in mangbang in an sut (c. 25). Jesuh in “Minung hrang ahcun a si thei lomi a si. Sikhalsehla Pathian hrang ahcun ziang hmuahhmuah a cang thei” a ti (c. 26).\nZiang hman lo ihsin lei le van a seemsuahtu Pathian cun a cang thei lomi khal cang ko a tuah thei. Hih leitlun kan nunnak in, in peek theimi kan tlansan ih Amah kan thlun tikah a cang thei lomi thil a tuah, kumkhua nunnak in peek.\nVan ah arsi a ret cu mangbangza a si,\nLeilung pi tlolak kawhawm(space) ih a ret cu mangbangza;\nAsinan ka thlarau i ruun ih i thianhlimter tikah,\nIn duhdawtnak le zaangfahnak cu mangbangza taktak a si.\nKan tlaamtlin lonak in Pathian ih huham in thei hsuakter.


KHRISTIAN LE CALAI - Chinland Today Media\nAugust 27, 2013 9:00 am·0 comments\nSalai Siang Lian Uk (Kianghrol Hmingte)\n1. Calai ih Huapcin (Scope of Literature)\nCalai timi hi a huap kau theibik ih hman cun ‘ngan mi ca hmuahhmuah’ a huap tiah an sim ttheu. Dictionary tampi khal ah calai ih sullam pakhat ah himi hi an ret. Hnihsuah capoh thu ngan mi, zuar mi thilri parih ngan mi (ben mi) ca tivek ihsi thok in American calai mithiam hminthang Mark Twain le English thuanthucawn nganthiam le bezaipu hminthang William Shakespeare ih kutsuak tiang in a huap thluh. Asinan himi simfiangnak hi cu calai khawvel lenglam le zirnak khawvel lenglam hrangih hman mi a si deuh ttheu.\nCalai timi hi a huapbibik ih hman ahcun ngan mi ca hmuahhmuah a huap nawn lo. Calai cu French ttong ih belles-lettres an timi lawng khi a huap ih, nganca mawi (beautiful writing) tican a si. Nganca mawi timi calai ahcun biazai, nunthuleng, thuanthucawn, nunthuanthu, essay le bulpak hminsinca (memoirs) tivekpawl an tel. Himi simfiangnak hi sawkhaw lenglam (secular) zircawnnak khawvel in calai ti ih a pom mi a si ih, cozah tuah mi tlawng zir ca khal ah himi simfiangnak ih hmelhmang kan hmu thei.\nDanglamtertu ttongfang (adjective) a tel mi calai simfiangnak khal a um fawn. Tthimnak ah French Calai (French Literature) kan ti tikah French ttong ih ngan mi capawl lawng a huap (himi cun hman mi ttong a thupitter). Red Indian calai timi cun Red Indian miphun ih calai lawng a huap lala (himi cun miphun a thupitter). Cuihleiah a caanbi (period) zawng ih kawhdan khal a um. Tthimnak ah kumzabi 18 sungih ngan mi calaipawl cu ‘kumzabi 18 calai’ tiah kan ko thei. A thuhla (subject) zawng ih kawhdan khal a um hrih. Tthimnak ah hmuantuahdan thuhla ngannak ca cu hmuantuahdan calai (literature of gardening) tivek in. Hivekpawl hi cu danglamtertu ttongfang (adjective) a tel mi calai a si ruangah subject tinkim a tlem kan ti thei. Himi hi calai mithiam tthenkhat cun thuhla pakhatkhat parih a tthum aw mi (Literature on…….) ti khal in an sim.\nChristian calai kan timi hi danglamtertu ttongfang a tel mi calai phun khat a si ve. Sakhualam calai (religious literature) sung ih tel ve a si ih a hnattuan khal Christian sakhaw sawhhngetawk-nak le darhzainak lam a hoi.\nCun, amah calai sung lala ahhin tthendan dang tampi a um lala. Theih larbik mi cu sersuah calai (fiction) le sersuah si lo calai (non-fiction) timi hi a si. Sersuah calai ah biazai, nunthuleng, thuanthucawn tivek an tel ih; sersuah si lo calai ah nunthuanthu, essay, le bulpak hminsinca tivek an tel. Khristian calai hrang lawng ih kan rel bet asile, sersuah si lo calai ahkhin (a tlun ih rel zo mi hlei ah) khristian nun bawmtu ding hmuitin ih ngan mi cahram, sermon ngan suah mi, rawngbawlnak ih tontehnak ngansuah mi ca, nunphuannak (testimony), theology zircawnnak cabu le bible simfiangnak cabu tivekpawl an tel bet ding.\n2. Khristian le Calai\nKhristianpawl ih kan biak Cung Pathian cu calai thawi’ hna a ttuantu Pathian a si. Bible sungah “Pathian in a ti” timi ttongkam hi 3800 lenglo kan hmu thei. Curuangah Seemtirnak cabu ngantu Moses ihsin Thuphuan ngantu Johan tiang in Pathian ih fialnak thawn an ngan mi a si ti kan hmu thei (2 Tim. 3:16; Rm. 15:4; 2 Pe. 1:20-21). Amah kan Pathian rori khal in ca a ngan cang a um (Suah. 31:18; John 8:6,8; Daniel 5:5).\nThukam Hlun cabupawl ah Pathian le sersiam mi thilnungpawl karlak thuhla, minung in a theih a ttul mi thuhla phunphun, phunhnam tundinawkdan tivek ihsi thok in bulpak nunram tuahtthatnak tiang a tel. Cu bang in Thukam Thar sungih a tel mi cabupawl kan zoh tik-khal-ah kawhhran, zumtu mihlawm le bulpak siar ding ih ngan mi cakuatpawl an si ti kan hmu thei. Curuangah calai hi kawhhran, zumtu mihlawm le bulpak nun kaihhruainak, thazangpeknak, nunsimnak le tundinnak pawl Pathian in a hmang vivo a si ti kan hmu thei.\nCuihleiah Bible sungah hin biazai, thuanthucawn, nunthuleng, thuanthufim (fable/parable) tivek le calai ruang-am dangdang an um. Curuangah tuisan ih kan hman mi calai ruang-am phunphun khal hi Khristian rongbawlnak hrang ih hman theih an si ti a lang. Phunhnam tthangso pawl lak ih Khristianpawl cun calai ruang-am phunphun hmang in rongbawlnak an nei rero ti khal kan hmu thei. Khristian hruaitu ropi tam zet cu calai rawngbawlnak a ngaihsaktu an si ti khal santhuanthu kan zoh tikah kan hmu thei fawn.\nKawhhran in siseh, zumtu bulpak in siseh Khristian nun dik thawi’ kan tthanlentheinak dingah Khristian calai hi kan siar a ttul. Tirhthlah 17:11 ah, “Hitawk ih minungpawl (Berea mipawl) cu Thessalonika mipawl hnak in an cuangmuar deuh, thinlung khawruahnak tiar aw cia in Paul ih sim mi thu cu an cohlang ih, a si ngai maw ti theifiang dingin nitinte’n Cathianghlim sungah an hliakhlai,” (KJV) ti kan hmu.\nKhristian hruaitu ropi zetzet cu casiar a ngainatu an si ti khal kan hmu thei. Calai hmang ih rongbawltu hminthangbik Tirhthlah Paul cun thawnginn sungih a um lai khal ah Timothy cu, “Na rat tikah Troas khua, Karpas hnen ih ka tan mi korfual le cazualpawl kha rak keng aw, a hleice in savun cazualpawl kha rak keng tengteng aw,” tiah a cah (2 Tim. 4:13). Cuihleiah Timothy khal casiar taima ding in a fawrhfial (1 Tim. 4:13). Rongbawltu hminthang John Wesley khal ni khat ih peng 50 ihsin peng 90 tiang lai khual a tlawnvah cang khal ah rang to phah in ca a siar ringring.\nKan ralpa Satan khal in Cathianghlim a siar ih a theih ve zet ruangah Cathianghlim simfiangdan dik lo hmang in zumtupawl in thlem ttheu (Mat. 4:5,6). Curuangah zumnak dik kan kaihhnget ringring theinak dingah Khristian calai ttha pawl taimak suah ih kan siar a ttul ih, kan siar mi khal kan nunpi a ttul sinsin.\nKan Pathian ih in khihhmuh mi kalhmang cu thlurh vivo ding a si ih, Khristian hruaitu hminthang pawl ih keneh mawi khal thlun vivo ding a si. Curuangah Khristian calai ttha kilkhawi le punzaiter vivo hi Khristian hmuahhmuah ih kan ttuanvo a si ih, cui Khristian calai ttha pawl hmang in kan Khristian nun tthansohter vivo ding khal cin le thlun tlak lamzin a si.\nHminsin: Independent Presbyterian Church of Myanmar ih Literature Sunday hrang siar ding ah ka ngan mi Paper a si.\nNa Sulhnu Tanta Aw


Nauhak zuk fir in Zahmawh lam website ah mibum nakih hmangtu an tam | Falam Online Media\nNauhak zuk fir in Zahmawh lam website ah mibum nakih hmangtu an tam\nRiverton, Utah ih um Brittany Champagne cun Facebook ih a post mi a fa le pathum zuk pawl, zahmawh thawn pehpar mi website ih a hmu tikah thinheng riahsia in tuardanding khal a thiam lo.\nA mah hin kum 8 le kum 9 mi fanu pahnih le thla 9 mi fapa pakhat a neiih, an zuk pawl cu Facebook ah a thlah ṭheu. Cuih zuak pawl cu an fir sak ih kum kim lo nauhak nupa sinak hmangpi duhtu pawl thlem nakah an hmang sak.\nBrittany cun, “Instagram ah rualpi profile ka hawl rero lai ah ka fanu zuk profile hmang mi account pakhat ka hmu. Ka mangbang tukih zuk hashtag ka thlun in ka click vivo tikah zahmawh thawn pehpar mi website ah ka va thleng.” a ti.\nCuih website ah a fanu 2 le thla 9 mi a fapa zuk pawl a va hmusuak. Zuk ahcun “hivek nauhak rualpi ṭha nei na duh maw? Rualpi lo zawng khal in na kom thei” ti`n ca an ngan ih kum kim lo nauhak nupa sinak hmangpi duhtu pawl thlem nakah an hmang.\nBrittany cun, “website 20 luan ih an hmang mi ka fa le zuk pawl cu Cyber security expert pawl in, in hlawn sak thluh. Asinan, kan hmu lo mi tamzet a um lai ding ka zum” a ti.\nAmah cun “ka fa le zuk ka post tikah publick in ka ret dahlo. FB rualpi pawl lawngih hmu thei dingin ka tuah nan ka fale zuk cu an fir thei thotho. Privacy setting ka tuah mi a dik lo si men ding. Ka fa le an upa tikah ziangtin ka sim ngam ding. Ningzak um tuk rori” a ti.\nHivek buainak tongtu an tamzet zo ruangah social media ih zuk kan thlah tikah raring cio dingin Cyber security expert pawl cun forhfialnak an nei a si.\n← Bollywood actor Salman Khan That Tum Tu An Kai\nA cii (gene) rem mi Kawngsang 750 million an thlah ding →\nCovid 19 natnak in dam zo nan a side effect tuarlaitu Bryan Cranston ann-ka


Chin State Ah Tlawngkai Dingih Hmin Pe 22,000 An Um – Meifar\nChin State Ah Tlawngkai Dingih Hmin Pe 22,000 An Um\nChin State ah nauhak tlawngkai dingih hmin pe 22,000 an um thu Chin ramkulh fimthiamnak ṭuanvo neitu in a phuang ih Paletwa ramsung ah hmin pe an tambik a ti. June 2 ah Myanmar rampum huap nauhak tlawnginn pawl an ong thlang ding. May 31 tiangah Chin State, peng 7 sungah tlawngkai dingih hmin pe 22,000 an um.\nChin ramkulh fimthiamnak ṭuanvo neitu in, “Mani tiangah Chin ramsung ah nauhak tlawngkai dingih hmin petu 22,000 hrawng an um zo. Tlawng cu thaisun ihsin kan ong thok ding, Paletwa ramsung ah tlawngkai dingih hmin pe an tambik. Tuikum fimthiam zirnak khal thla 9 sung a si ding. Zirhtu saya/sayama pawl an daihaw lo asilen a remdan in kan tawlrel ding” a ti.\nJune 1 sun ah Nay Pyi Daw ah ralhrang pawl an tonaw khawm ih ramsung ih tlawngta nauhak hmin ap mal bik State cu Chin State a si tin Zaw Min Tun in a phuang.\n2022-2023 kum sung Chin State fimthiam zirnak ah Thantlang le Kanpetlet siar lo peng (7) Hakha peng, Falam peng, Tedim peng, Tonzang peng, Paletwa peng, Mindat peng le Matupi peng ah nauhak tlawnginn an ong ding.\nUK Pacang In A Nupi Thailand Mi A That Ih A Candip Hnuah A Hlon\nLai Tlangval New York Ih Sibawi Ṭuan Salai Joseph Hi!